Cene povrća na pijacama će rasti sve dok potrošači mogu da plaćaju - Biznis.rs\nUvoz namirnica guši srpske poljoprivrednike, ocenjuje Branislav Gulan\nCene povrća na pijacama će rasti sve dok potrošači mogu da plaćaju\n7.4.2021 08:01 Autor: Ljiljana Begović 4\nMožda su vas ovih dana ako ste kupovali na beogradskim pijacama iznenadile cene pojednih namirnica. Prethodnog vikenda se, na beogradskoj Kalenić pijaci, mladi krompir...\nMožda su vas ovih dana ako ste kupovali na beogradskim pijacama iznenadile cene pojednih namirnica. Prethodnog vikenda se, na beogradskoj Kalenić pijaci, mladi krompir prodavao po ceni od 400, pa i 500 dinara za kilogram, veza mladog crnog luka koštala je 50 dinara, a čak i poslovično jeftin peršun, trgovci su cenili 40 dinara po vezi. Paradajz košta od 200 do 300 dinara, a papriku nije moguće naći po ceni ispod 350 dinara za kilogram.\nProdavac voća i povrća na beogradskoj pijaci Đeram, Igor Vilaj kaže da je razlika između zelenih pijaca i kvantaških u cenama oko 20 do 30 odsto.\n„Cene su uvek više kada se prodaje roba iz uvoza, kada stigne domaća proizvodnja pašće i cene“, kaže za naš portal Vilaj.\nMeđutim, član Nacionalnog tima za preporod sela Branislav Gulan, kaže da se razlozi visokih cena povrća nalaze u lošoj agroekonomskoj politici.\n„Nažalost još uvek vlada mišljenje da je lakše uvesti nego proizvesti. Uvoznici tu najviše zarade, kao što je sad primer sa paradajzom, krompirom i mesom koje ovih dana takođe stiže iz uvoza. Srbija je u 2019. godini, na uvoz zamrznutog mesa potrošila 72 miliona dolara, dok je prošle godine u istu svrhu dala 52 miliona dolara. Nekontrolisan uvoz ugrožava domaću proizvodnju“, objašnjava Gulan.\nNaš sagovornik kaže da ljude ne treba da čude visoke cene povrća, ali i voća jer je sve što možete kupiti na pijacama uglavnom u ovom trenutku iz uvoza.\n„Mi imamo dovoljno proizvođača na pijacama, ali ta proizvodnja guši domaće poljoprivrednike, i na taj način se njihov broj smanjuje, što nikako nije dobro. Najbolji primer je krompir koji se nekada sejao na 100.000 hektara i proizvodili smo ga do milion tona. Danas ga uvozimo i prodajemo uvozni, a domaći bacamo ili ga plaćamo 10 dinara po kilogramu“, naglašava član Nacionalnog tima za preporod sela.\nZato se, prema njegovim rečima, ovakvim načinom proizvodnje bave mali poljoprivrednici, kojih je oko 217.000, čiji posed se kreće do dva hektara po imanju.\n„Takođe, i proizvodna cena u zemljama iz kojih uvozimo je mnogo isplativija nego u Srbiji. Subvencije po hektaru u EU se kreću od 480 do 900 evra, dok je u Srbiji subvencija po hektaru oko 35 evra“, kaže Gulan.\nNaš sagovornik smatra da će cene povrća u Srbiji rasti sve dok potrošači mogu da kupuju i plaćaju.\n„Rast će biti ograničen, do trenutka dok mi možemo to da plaćamo, mada cene će sigurno malo i pasti kada dođe domaća proizvodnja. Povrće se u Srbiji proizvodi na 75.000 hektara, a voće na 183.000 hektara“, naglašava Branislav Gulan.\nOn dodaje da su u celom sistemu najviše oštećeni domaći proizvođači kao i kupci.\n„Cene diktiraju i nakupci i prekupci koji snabdevaju pijace, dok se svi ugrade seljak ostaje poslednji i najsiromašniji, dok ceh plaćaju i potrošači. Nažalost nije sve sistemski rešeno pa da seljak proizvede i proda, naplati, ovako deluje da ga nakupac spasava, što baš i nije tačno“, zaključuje Branislav Gulan.\nBruto vrednost agrarne proizvodnje u Srbiji u 2020. godini iznosila je 5,8 milijardi dolara. U proseku se kreće između četiri i pet milijardi dolara. Cilj agrarne politike trebalo bi da bude da bruto vrednost poljoprivredne proizvodnje bude dvostruko veća.\nProšle godine ostvaren rekordan izvoz kukuruza\nSrbija je prošle godine ostvarila rekordan izvoz kukuruza od 3,64 miliona tona.\n„Od početka ekonomske 2020-21 godine, za kukuruz je to oktobar 2020. godine, iz Srbije je izvezena 2,1 miliona tona. Očekivane količine koje imamo za izvoz u vremenu april – septembar su na nivou od najviše 1,2 miliona tona, što će verovatno biti i ostvareno, imajući u vidu da zaključeni terminski ugovori za period april – maj iznose oko milion tona“, navodi analitičar Miroslav Zdravković.\nU vremenu koje je pred nama, od brzine izvoza zavisiće i cena, a od količine izvezene robe i zalihe.\nNajveće količine kukuruza iz Srbije izvoze se preko Rumunije za Aziju i Afriku (Južna Koreja, Izrael, Egipat, Turska, Alžir, Libija, Liban, Sudan Jordan…), čak i za Severnu Evropu, od čega najvećim delom u Španiju, Portugal, Belgiju i Holandiju. Sledeća destinacija po izvezenim količinama kukuruza je Italija, a zatim i zemlje regiona, Severna Makedonija, BiH, Albanija, Bugarska i Crna Gora.\n„Cena kukuruza od vremena oktobar 2020. do marta 2021. godine kretala se od 130 do 205 evra po toni. Na zalihama u Srbiji imamo još oko 160.000 tona soje, koja može da se izveze i da domaće tržište bude pokriveno. Od žetve soje 2020. godine do kraja marta 2021. izvezeno je oko 140.000 tona. Najveće količine soje izvezene su su Rusiju, Nemačku, Mađarsku, Austriju i Holandiju, a od zemalja regiona u Severnu Makedoniju, Crnu Goru i Hrvatsku“, zaključuje Zdravković.\nCENE HRANA NAMIRNICE POLJOPRIVREDA\nISTORIJSKI PAD CENE NAFTE Barel ispod nule, prodavci plaćaju kupcima da…\nVozači mogu da odahnu - cene tehničkih pregleda neće se menjati\nTARTUFI MOGU DA POSTANU SRPSKI BREND Naša zemlja ima dobra nalazišta, cene i…\nTreba da se podstice poljoprivreda i sitni poljoprivrednici, velike trgovine kao sto je Maxi i Ideja fingiraju cene zbog velikih količina koje nabavljaju i time propadaju mali proizvodjaci. Vise para za male proizvodjace, imamo velike kapacitete.\n7.4.2021 #2 Author\n7.4.2021 #3 Author\nMislim da je najveći problem što najveće količine voća i povrća izvozimo, a onda ga uvozimo po znatno višim cenama.\n7.4.2021 #4 Author\nNa svakoj pijaci druge cene,mislim da malo preteruju…


Kineska Exim banka finansira izgradnju deonice autoputa do Crne Gore, uskoro odobrenje kredita za put Preljina-Požega — ZoomUe\nby Marija Vranic · mart 23, 2018\nBEOGRAD – Ministarstvo građevine, saobraćaja i infrastrukture potvrdilo je da se uskoro očekuje odobrenje kredita Exim banke za finansiranje izgradnje deonice autoputa do granice sa Crnom Gorom.\n„Kad je reč o preostale dve deonice do granice sa Crnom Gogom, za prvu, od Preljine do Požege (30,9 km) u novembru 2017. potpisan je komercijalni ugovor vredan 450 miliona evra sa kineskom kompanijom CCCC i očekuje se uskoro odobrenje kredita kineske Exim banke za finansiranje ovog projekta“ kažu iz ministarstva za eKapiju.\nOni podsećaju da je sa kineskom kompanijom CCCC u maju 2017. u Pekingu potpisan Memorandum o razumevanju u vezi sa nastavkom izgradnje Koridora 11, kojim je obuhvaćena druga preostala deonica, Požega-Boljare u dužini od 107 km.\n„Na osnovu potpisanog memoranduma u narednom periodu vodiće se razgovori o uslovima za izgradnju ove deonice, najverovatnije kroz JPP ili koncesioni model, objašnjavaju u ministarstvu.\nCrnogorski premijer Duško Marković ranije je izjavio da bi Srbija uskoro trebalo da potpiše ugovor s kineskom kompanijom o finansiranju izgradnje autoputa do granice s Crnom Gorom. Kako su prenele agencije po njegovim rečima, već je u pripremi „izvođački ugovor autoputa do Požege“.\nCrnogorski premijer tom prilikom je rekao da veruje da će „građani u kratkom roku imati autoput koji će povezivati ne samo Crnu Goru unutar nego i Crnu Goru sa Srbijom i Jugoistočnom Evropom“.\nKineska kompanija CRBC zainteresovana je da uđe u privatno javno-partnerstvo sa Vladom Crne Gore za izgradnju kompletnog autoputa Bar-Boljare. Tim povodom, danas bi trebalo da potpišu i memorandum o razumevanju, sa predstavnicima crnogorske vlade.\n„CRBC je prvi zainteresovan za izgradnju dionica od Mateševa do Andrijevice i dalje do Boljara“, rekao je ministar saobraćaja Crne Gore Osman Nurković i dodao da se ne može sa preciznošću kazati koliko bi to koštalo. On je pojasnio i da potpisivanje memoranduma ne znači da je CRBC favorizovan u odnosu na bilo kog drugog ponuđača spremnog za privatno javno partnerstvo.\nTags: autoputBoljarekoridor 11pozega\nby Zoran Đurović · Published novembar 8, 2017\nby Marija Vranic · Published oktobar 29, 2018\nNext story Zaštitnik građana u poseti Ivanjici\nPrevious story U Sjenici i Novoj Varoši pola metra snega


Da li je ovo nabolji kofer na svetu? – Plus Radio\nHome / Putovanja / Da li je ovo nabolji kofer na svetu?\nDa li je ovo nabolji kofer na svetu?\nBy microsoftic on 07/04/2016 Vrijeme: 15:56\nNovi kofer ima ugrađen punjač elektronskih uređaja, postolje za tablet, GPS, točkove koji se prilagođavaju svakoj vrsti terena i 4 miliona dolara na Kikstarteru.\nNeta Šalgi, izumitelj G-RO kofera, navodi da je na ovu ideju došao za vreme studija na Univerzitetu u Laponiji, kada se na putovanjima suočavao sa brojnim poteškoćama.\nŠalgi je želeo da stvori putnički kofer koji če odoleti svakom izazovu, pa je u obzir uzeo brojne faktore, poput dugog nošenja prtljaga ili rukovanja prtljagom sa rukavicama na rukama.\nNajveći adut su točkovi koji, prema rečima G-RO predstavnika, predstavljaju prvu veliku inovaciju na polju dizajniranja prtljaga u poslednjih 30 godina.\nNažalost, ovaj kofer neće biti nimalo jeftin – kada se bude pojavio na tržištu, koštaće 499 dolara, piše „Dejli mejl“.\n← Previous Story Prva u svetu: Švedska pokreće “hotlajn liniju” za turizam\nNext Story → Krenite stazama gde je rođena civilizacija


MILO SAUČESNIK U ETNIČKOM ČIŠĆENJU NA KIM: Kosovski Crnogorci protive se dolasku Đukanovića na Kosovo i Metohiju – CG Vijesti\nMILO SAUČESNIK U ETNIČKOM ČIŠĆENJU NA KIM: Kosovski Crnogorci protive se dolasku Đukanovića na Kosovo i Metohiju\nOn je, kako navode, saučesnik u etničkom čišćenju 30.000 naših sunarodnika sa ovog prostora i jedan od najzaslužnijih za očiglednu legalizaciju tog etničkog čišćenja.\n- Nad Crnogorcima na Kosovu i Metohiji desio se genocid u produženom trajanju i Crnogorci su najveće žrtve svih dešavanja u pokrajini - navode iz pomenute stranke i udruženja.\nDodaju da vlasti u Prištini Crnogorce ne priznaju čak ni kao nacionalnu manjinu, dok su do 1999. na KiM bili državotvorni narod.\n- Crnogorska groblja u Metohiji su preorana, mnoge naše crkve koje pripadaju Eparhiji raško-prizrenskoj su spaljene, ali to ne dotiče Đukanovića, koji je bio i ostao saveznik onih koji su Crnogorce nasilno proterali 1999. godine, spalili im kuće, domove, crkve i manastire i skoro dve i po decenije bespravno koriste crnogorska imanja i crnogorske stanove u stambenim zgradama od Peći do Vučitrna - navodi se u saopštenju ove dve stranke.\nPovezane teme:Crnogorci na KiMCrnogorci sa KiMKomšijeKosovo i MetohijaKosovo i Metohija vestiMilo ĐukanovićMilo Đukanović vestiSusjedi\nMEDENICI JOŠ 60 DANA PRITVORA: Proširuje se istraga protiv bivše predsednice Vrhovnog suda Crne Gore, očekuju da se njen sin pojavi\nCrna Gorapre 6 minuta\nTehnologijapre 17 minuta


nevidjen skandal euro2020 najnovije vesti posvadjali se roditelji fudbalera\nSvetski šampion je završio učešće na Evropskom prvenstvu već u osmini finala pošto ih je Švajcarska pobedila na, u najmanju ruku, šokantan način za sve ljubitelje fudbala.\nNeki bi rekli - očekivano, s obzirom na to da je od početka bilo jasno da Didije Dešan teško može da kontroliše toliki broj zvezda, posebno od kada se vratio Karim Benzema i mlađima u međuvremenu porastao ego, pa je tako odmah posle poraza isplivao mulj na površinu.\nNe samo da se pojedini igrači ne podnose, poput Kilijana Mbapea i Olivijea Žirua, nego su čak i roditelji fudbalera uspeli da naprave skandal u Bukureštu.\nKako prenose francuski mediji, odmah posle meča došlo je do žestoke svađe između porodica uobraženih fudbalskih zvezda, a da je u tome prednjačila majka Adrijena Rabioa. Temeljnijim poznavaocima fudbala Veronik je dobro poznata pošto je ujedno i menadžer svom sinu i "brine" o njegovoj karijeri.\nOna je prvo napala porodicu Pola Pogbe, zbog izgubljene lopte pre gola Marija Gavranovića za 3:3, a onda se obrušila i na familiju Kilijana Mbapea.\nUpravo je Mbape promašio odlučujući penal, pa se iznervirana Veronik obratila roditeljima zvezde Pari Sen Žermena i od njih tražila da njihov sin bude manje arogantan, da promeni ponašanje, pošto smatra da se nije poneo kako dolikuje najboljem igraču Francuske.\nTa svađa je potrajala nekoliko minuta i isplivala je u javnost što će dodatno narušiti atmosferu unutar reprezentacije, a naslednik Didijea Dešana neće imati lak posao, ako on uopšte i opstane na tom mestu.


POSLOVNI SISTEM STANKOM\nStankomova pozicija na tržištu utemeljena na više od 7.000 novoizgradenih stanova, što iznosi oko 365.000 m², u kojima živi više od 30.000 ljudi. Stankom je sagradio jedan potpuno novi, moderan grad i kompletnu infrastrukturu koja obuhvata 155.000 m² komercijalnog i 14.000 m² garažnog prostora.\nStankom gas gasifikovao je više od 10.000 domaćinstava.\nKonstatno nastojeći da omogući BOLJI KVALITET ŽIVOTA, Stankom je bio prvi koji ne samo da je gradio stanove veđ je gradio i okruženje: zelene površine, sportske terene i druge kapacitete.\nPoslovni sistem Stankom je uvek težio boljem kvalitetu svojih proizvoda. Shodno tome, početkom 2006. godine dobio je sertifikat ISO 9001: 2000.


Dragan Džajić - Blic Online\nĆerka Dragana Džajića, Dragana Džajić i brat Ane Ivanović, Miloš Ivanović danas će izgovoriti sudbonosno "da" u jednom prestoničkom hotelu. Iako do sada nije želeo da se oglašava povodom lepih vesti, fudbalska legenda Dragan Džajić progovorio je o slavlju, ali i ćerkinoj trudnoći.\nDragana i Miloš sudbonosno „da“ izgovoriće na omiljenom svetom mestu, nakon čega će prirediti glamurozno slavlje u jednom beogradskom hotelu.\nEKSKLUZIVNO Uhvatili smo Dragana Džajića u 72. godini NA PLAŽI, a evo šta je radio POD TUŠEM (VIDEO)\nČuveni sportista nalazi se na crnogorskom primorju, gde puni baterije sa dugogodišnjom suprugom Brankom Džajić i uživa u sunčanom vremenu.\nJedna od najseksepilnijih dama sa javne scene, ćerka Dragana Džajića, kreatorka Dragana Džajić ovih dana snima katalog za novu kolekciju.


utorak, 10. apr 2018, 19:20\nU Briselu je u toku Seminar o učešću, lobiranju i anticiganizmu na kome učestvuje 40 mladih Roma iz 12 evropskih država.\nI u današnjoj emisiji govorimo o podacima romske zajednice koji su izneti na Svetski dan Roma. U Srbiji živi oko 600.000 pripadnika ovog naroda, više od 20 odsto je funkcionalno pismeno, a samo 10 odsto ih je u stalnom radnom odnosu, mali broj radi na crno, a ostali su nezaposleni.\nNemali broj Roma u Srbiji i svetu ovogodišnji 8. april Svetski dan Roma proslavlja sa negodovanjem zbog generalno lošeg društvenog položaja njihovih sunarodnika u evropskim društvima. Ipak, Romi iz Deronja, kao i porodica Selman iz Bihaća, daju jednu bitno drugačiju sliku o promeni društvenog statusa Roma.\nEmisiju vode Una Beriša i Lutvija Antić.


Vulin: Ostavi nas na miru ako nećeš ozbiljan problem na Balkanu - CIK Media\nMay 24, 2020 Cik Media vijesti 0\nMinistar odbrane Srbije Aleksandar Vulin poručio je crnogorskom predsjedniku Milu Đukanoviću da može da napravi crkvu kakvu god hoće i da sebe proglasi za patrijarha, ali da Srbe i Srpsku pravoslavnu crkvu (SPC) ostavi na miru.\n– Može Milo Đukanović da objasni način kako je nastao svet, može glavni odbor DPS da proglasi za apostole, može da uradi šta god hoće, ali nemoj to da radi sa SPC. Nas neka ostavi tamo gde smo bili, tamo odakle je on otišao, mi smo ostali. Njegovo pravo je da ode, ali ne može da kažnjava Srbe zato što su ostali tamo gdje je on nekada bio – rekao je Vulin.\nVulin je istakao da Srbija poštuje nezavisnost, suverenitet Crne Gore, ne miješa se u njeno pravo da odlučuje sama o sebi, ali ne može mirno da posmatra da se Srbima oduzimaju elementarna ljudska prava.\n– Mi se ne miješamo u unutrašnja pitanja Crne Gore, ali nije unutrašnje pitanje Crne Gore da zabrani Srbima da idu u svoju crkvu ili da promeni ime crkve ili da otme svetinje koje su srpskom narodu toliko važne i toliko značajne. Bez naših pravoslavnih svetinja, ni mi kao Srbi ne bismo bili isti narod – naveo je Vulin.\nVulin je ponovio da je Srbija uvijek tu da pomogne i Republici Srpskoj i Srbima koji tamo žive i da će to činiti uvijek, dok god je Aleksandar Vučić na čelu Srbije, saopšteno je iz Pokreta socijalista, čiji je Vulin predsjednik.\n– Mi smo donijeli programska dokumenta, Ministarstvo odbrane je donijelo nacionalnu strategiju odbrane u kojoj se eksplicitno kaže da je naš zadatak da štitimo Srbe bez obzira gdje oni žive – napomenuo je Vulin.\nOn je naveo da je Republika Srpska nastala kao izraz, kao potreba Srba u BiH da se sačuvaju od jasenovačkog genocida, da se više nikad ne ponovi taj užas.


Veliko interesovanje za nagradnu igru sa fiskalnim računima -\nKoverte za nagradnu igru “Uzmi račun i pobedi”, koju organizuje Ministastvo finansija, danas su stigle i u prostorije Pošte u Aleksincu, ali kako saznaje naša redakcija, sve dobijene koverte podeljene su već u prepodnvnim časovima. Prema dobijenim informacijama, sutra stižu nove zalihe, a određenu količinu koverti dobijaju i seoske pošte.\nGrađani koji žele da učestvuju u ovoj nagradoj igri moraju da prikupe minimum 10 fiskalnih računa ili 10 potvrda za plaćanje karticama, minimalne vrednosti od po 100 dinara, napravljenih od 1. januara ove godine. Da bi koverte bile važeće, fiskalni računi moraju biti odvojeni od slipova dobijenih za plaćanje karticama.\nPlanirana su četiri izvlačenja, koja će biti organizovana jednom nedeljno tokom marta i početkom aprila. Glavna nagrada, stan u Beogradu, biće izvučena 2. aprila, a učesnici će imati priliku da osvoje i automobile, putovanja u zemlji i inostranstvu, kao i tehničku robu. Cilj ove nagradne igre je motivisanje građana da se zainteresuju za probleme sive ekonomije i da se aktivno uključe u njeno suzbijanje, tako što će uzimati fiskalne račune.\nPrevious Post:U četvrtak dodela tradicionalnih godišnjih nagrada Sportskog saveza opštine Aleksinac\nNext Post:Najbolji sportisti Sanela i Nikola


Udruženje ekonomista RS SWOT i Ekonomski fakultet formalizovali saradnju |\nUdruženje ekonomista RS SWOT i Ekonomski fakultet formalizovali saradnju\nBANJALUKA – Ekonomski Fakultet Univerziteta u Banjaluci i Udruženje ekonomista Republike Srpske SWOT potpisali su sporazum o saradnji koji bi trebalo da doprinese unapređenju naučno-istraživačkog rada i praktičnog znanja studenata i rješavanju probleme u ekonomiji, a posebno realnom sektoru.\nIzvršni direktor Udruženja ekonomista Republike Srpske SWOT Saša Grabovac rekao je da su i do sada sarađivali sa Ekonomskim fakultetom, a da su sada preciznije definisali zajedničke ciljeve i planove.\n“Jedna od prvih zajedničkih aktivnosti je časopis o saveremenoj ekonomiji. To je doprinos Udruženja ekonomista i Ekonomskog fakulteta razvoju ekonomske misli i rješavanju problema u privredi”, istakao je Grabovac.\nOn je podsjetio da je Udruženje ekonomista prije nekoliko dana nagradilo najboljeg studenta Ekonomskog fakulteta u prošloj godini, koji je postao i 191. član Udruženja.\n“Nadam se da ćemo doprinijeti da se znanje više vrednuje u našem društvu. Kvalitet studenata koji završavaju fakultete na javnim univerzitetima, a posebno Ekonomski fakultet, je na visokom nivou, ali nedostaje više prakse. Nadam se da će ubuduće biti sve više i praktičnog znanja”, naglasio je Grabovac.\nOn je najavio da će četvrto izdanje “Jahorina ekonomskog foruma” biti održano 23. i 24. aprila, navodeći da profesori Ekonomskog fakulteta učestvuju u izradi programa foruma.\nProdekan za nastavu Ekonomskog fakulteta Saša Petković rekao je da su prepoznali Udruženje ekonomista Republike Srpske SWOT kao partnera.\n“Pokušavamo da damo odgovore na goruća pitanja u ekonomiji, ali i na društvene promjene koje se dešavaju u Srpskoj. Udruženje ekonomista ima veliki broj ekonomista, mastera, magistara i doktora ekonomskih nauka koji su obrazovanje završili na Ekonomskom fakultetu u Banjaluci. Ovom saradnjom ćemo pomoći jedni drugima u naučno-istraživačkom radu i rješavanju praktičnih problema”, istakao je Petković.\nOn je dodao da je Udruženje ekonomista osnovalo novi časopis u čijem kreiranju će učestvovati i profesori i asistenti sa Ekonomskog fakulteta, a omogućiće i studentima drugog i trećeg ciklusa studija da obavljuju naučna istraživanja.\nPetković je naglasio da je važan aspekt saradnje omogućavanje više praktične nastave za studente.\n“U posljednje dvije godine smo s ciljem jačanja vještina studenata, a ne samo teoretskog znanja, uveli obaveznu stručnu praksu za studente četvrte godine. Efekti su veoma dobri i u toku prakse je određeni broj kompanija prepoznao kvalitet naših studenata i zaposlio ih. Studenti studijskog programa ekonomija i poslovno upravljanje obavljaju obaveznu stručnu praksu u 44 privredna subjekta u Srpskoj”, pojasnio je Petković.\nOn je dodao da će sporazum omogućiti da u narednoj akademskoj godini na studijskim programima ekonomija i poslovno upravljanje i poslovna informatika stručna praksa bude obavljana i od treće godine, a plan je da od akademske 2020/2021 godine u novi i u postojeći studijski program bude uvedena obavezna praksa od druge godine.\n“Uvodimo princip dualnog obrazovanja jer nam je želja da diplomirani studenti Ekonomskog fakulteta uđu na tržište rada sa vještinama i kompetencijama i na taj način odgovorimo izazovima realnog sektora”, rekao je Petković.yandexwebmasterотбеливающие капыаудиокниги на айфонаппендектомияchurch on the bloodрулонные шторы купить


LSV: Karlovačka gimnazija ne može biti predmet partijskog kadrovanja | Autonomija\nLSV: Karlovačka gimnazija ne može biti predmet partijskog kadrovanja\nNijedan funkcioner LSV nije kandidat za direktora Karlovačke gimnazije\nLiga socijaldemokrata Vojvodine (LSV) saopštila je danas da nijedan funkcioner te stranke nije kandidat za direktora Karlovačke gimnazije.\nLSV zahteva da Karlovačku gimnaziju vodi osoba koja će po svojim stručnim i moralnim kvalitetima to raditi na najbolji način i dodaje da ta najstarija gimnazija u Srbiji, sa zavidnim ugledom koji je sačuvala do danas, ne može da bude predmet partijskog kadrovanja.\n„Nedopustiva je i pomisao da će bilo čiji partijski kadar dobiti našu podršku“, naglašava LSV.\nU saopštenju se navodi i da partokratija, nažalost izraženo prisutna u Srbiji, dovodi do različitih komentara i medijskih spekulacija na tu temu, međutim, „LSV neće odstupiti od svog principa da kadruje struka a ne politika“.\n„Nijedan funkcioner ili funkcionerka LSV nisu kandidati za direktora Karlovačke gimnazije“, navodi se u saopštenju LSV.\nPokrajinski sekretarijat za obrazovanje naložio je Školskom odboru da razreši direktorku Karlovačke gimnazije zbog kršenja zakonskih normi u slučaju isključenja jedne učenice, a u medijima se proteklih dana spekulisalo da bi na mesto direktora Gimnazije mogao da dođe funkcioner LSV-a Aleksandar Jovanović, aktuelni zamenik pokrajinskog sekretara za obrazovanje.


Izrael je odobrio više od 1.300 naselja na okupiranoj Zapadnoj obali - Vijesti BA\n2021-11-29 11:39 PM\nNaslovnica SVIJET Izrael je odobrio više od 1.300 naselja na okupiranoj Zapadnoj obali\nIzraelsko ministarstvo građevinarstva saopćilo je da je objavilo tendere za 1.355 rezidencija za jevrejske naseljenike na okupiranoj Zapadnoj obali usred izvještaja da se očekuje da će Tel Aviv ove sedmice krenuti naprijed s izgradnjom hiljada novih kuća.\n1.355 novih jevrejskih domova biće izgrađeno u sedam naselja, navodi se u saopštenju ministarstva. (AP arhiva)\nIzrael planira da izgradi više rezidencija za jevrejske naseljenike na okupiranoj Zapadnoj obali, saopćilo je vladino ministarstvo, dodajući onima koje je u avgustu najavila nova vladajuća koalicija.\n“Objavljeni su tenderi za 1.355 domova u Judeji i Samariji”, navodi se u saopštenju ministarstva građevinarstva, pozivajući se na biblijska imena koja se široko koriste u Izraelu za Zapadnu obalu.\nNovi smještaj dodaje više od 2.000 rezidencija za koje su izvori odbrane u avgustu rekli da će biti odobreni za naseljenike na okupiranoj Zapadnoj obali.\nKonačno odobrenje za te domove očekuje se ove sedmice od ministarstva odbrane.\nNovi jevrejski domovi biće izgrađeni u sedam naselja, navodi se u saopštenju ministarstva.\nČITAJ VIŠE: Izraelci probijaju novi kvart na okupiranoj Zapadnoj obali\nPalestina će održati hitan sastanak\nRanije u nedjelju, Hagit Ofran iz grupe protiv naselja Peace Now rekao je da će se komitet sastati u srijedu kako bi odobrio 2.800 jedinica duboko na okupiranoj Zapadnoj obali.\nList Jerusalem Post također navodi da izraelska vlada namjerava ove sedmice odobriti izgradnju više od 3.100 jedinica u izraelskim naseljima na okupiranoj Zapadnoj obali.\nPalestinski premijer Mohammad Shtayyeh osudio je u nedjelju izraelske planove za izgradnju novih naselja na okupiranoj Zapadnoj obali.\n“Programi naseljavanja koje je najavio Izrael stavljaju svijet, posebno Sjedinjene Države, pred velike odgovornosti da se suprotstave svršenom činjenju koje Izrael sistematski nameće”, rekao je Shtayyeh tokom sastanka vlade u gradu Betlehemu.\nPalestinski premijer je rekao da će predsjednik Mahmoud Abbas održati hitan sastanak kasnije u nedjelju “kako bi pokrenuo međunarodnu kampanju za obuzdavanje izraelske agresije na palestinski narod”.\nČITAJ VIŠE: SAD govore Izraelu da se protive jevrejskim naseljima\nIzgradnja se ubrzava\nTurska je također osudila Izrael u subotu zbog njegovog plana za izgradnju novih ilegalnih stambenih jedinica u raznim izraelskim naseljima na okupiranoj Zapadnoj obali.\nU petak je glasnogovornik američkog State Departmenta Ned Price rekao da su SAD “zabrinute” zbog stambenih planova.\nOko 475.000 izraelskih Jevreja živi u naseljima na okupiranoj Zapadnoj obali, koja se po međunarodnom pravu smatraju ilegalnim.\nIzrael je okupirao Zapadnu obalu od Šestodnevnog rata 1967. godine i vrši punu administrativnu kontrolu nad većim dijelom teritorije, gdje živi više od dva miliona Palestinaca.\nIzraelska kolonizacija okupirane Zapadne obale i anektiranog istočnog Jerusalema nastavljena je pod svakom izraelskom vladom od 1967. godine.\nČITAJ VIŠE: Kako doseljeničko-kolonijalna priroda Izraela oblikuje njegovu državu\nPrethodni članakHDZ i SDA izabrali direktore javnih preduzeća\nNaredni članakVidojković: Živimo u javnom prostoru koji najviše liči na zatvor, Vučić upravnik


glasrazuma.rs March 16, 2020 March 16, 2020\nU Srbiji je danas do 18 časova registrovano ukupno 57 potvrđenih slučajeva zaraze korona virusom, saopšteno je na sajtu covid19.rs. Od poslednjeg izveštaja do danas u 18 časova, testirani su...\nglasrazuma.rs March 16, 2020\nMladi trener španskog fudbalskog kluba Atletiko Portada iz Malage Fransisko Garsija preminuo je od koronavirusa u 21. godini. Kako je saopštio klub, u pitanju je momak koji je bio onkološki...\nVlada Republike Srpske proglasila je vanrednu situaciju u Srpskoj kako bi se sprečilo širenje virusa korona. Kako je rečeno na sednici, vandredna situacija prethodi uvođenju vanrednog stanja, piše Srpskainfo. – Vlada...\nObjavljen raspored časova za osnovce za ovu nedelju\nglasrazuma.rs March 16, 2020 March 21, 2020\nRaspored časova za učenike osnovne škole, koji važi od sutra pa do subote 21. marta, objavljen je na sajtu Ministarstva prosvete. Kompletan raspored za ovu nedelju možete da pogledate na...\nZATVARAJU SE ŠALTERI, ZABRANJEN IZVOZ LEKOVA\nPremijerka Ana Brnabić izjavila je da je na sastanku kriznog štaba vlade doneta odluka o dodatnim merama u borbi protiv širenje epidemije koronavirusa. Odlučeno je da se zatvore svi šalteri...\nBeograd: Građani u redovima ispred apoteka\nIspred beogradske apoteke "Prvi maj" već satima građani čekaju u redu kako bi kupili, kako kažu, osnovne stvari za dezinfekciju, maske i rukavice. Iz apoteke za N1 kažu da je...\nVlada Srbije donela je Odluku o ograničenju visine cena osnovnih životnih namirnica, zaštitne opreme i dezinfekcionih sredstava, koja je objavljena u Službenom glasniku 30/2020. Na spisku se nalazi 36 kategorija...\nPredsednica Vlade Srbije Ana Brnabić izjavila je da, ukoliko se preporuka Vlade da stariji građani ostaju u kućama ne poštuje, nijedna mera Vlade Srbije neće doneti rezultate, i da "ukoliko...\nHolandija: Veliki redovi zbog zaliha marihuane\nBrojni građani Holandije napravili su redove ispred kofi šopova u kojima se kupuje marihuana, kako bi obezbedili zalihe pre nego što se zatvore i te prodavnice zbog hitnih mera koje...\nVitorio Gregoti preminuo od korona virusa\nVitorio Gregoti, italijanski arhitekta koji je doprineo dizajnu stadiona za letnje Olimpijske igre u Barseloni 1992. godine i kreirao Marasi stadion za Svetsko prvenstvo u fudbalu 1990. godine, preminuo je...\nŠpanija: Još hiljadu novoobolelih\nU poslednja 24 časa u Španiji je registrovano blizu 1.000 novih slučajeva korona virusa, što je izvesno usporavanje rasta broja obolelih, budući da je između subote i nedelje taj broj...\nPandemija će trajati do 2021. godine?\nEpidemija korona virusa u Velikoj Britaniji trajaće do proleća 2021, a 7,9 miliona ljudi moglo bi da završi u bolnici zbog korona virusa, rečeno je na tajnom sastanku za visoke...\nSlovenija: Uvedena zabrana prodaje zaštitne opreme\nSlovenačka vlada uvela je zabranu prodaje zaštitne opreme kako bi obezbedila dovoljno snabdevanja maski za lice, sanitarnih i zaštitnih odela za zdravstveno i spasilačko osoblje. Na osnovu te uredbe donete...\nNI NA NEBU NI NA ZEMLJI: ČIJA PRAVILA CE POŠTOVATI SRBI SA KOSOVA?\nPo ko zna koji put Srbi sa Kosova osecaju se da pripadaju ničijoj zemlji. Aktuelna situacija sa virusom Covid-19 otvorila je mnoga pitanja, a između ostalog i kome pripadaju Srbi?...


MEI - Aktuelnosti - J. Joksimović: Šteta što EP nije komentarisao namere Tirane i Prištine\n&bdxuo;Jako mi je žao što se Rezolucija o napretku Srbije donosi u trenutku da nisu obuhvaćene stvari koje bi trebalo da budu obuhvaćene rezolucijom Evropskog parlamenta, a to je namera da se granice, ili kako god ih ko doživljavao, menjaju, i to od strane suverene države u regionu, a to je Albanija&rdxuo;, rekla je Joksimović u parlamentu, odgovarajući na poslanička pitanja.\nOna je navela da je Tirana sa Prištinom na albanskoj zastavi potpisala sporazume koji se tiču zajedničke dijaspore, zajedničkog fonda za spoljnopolitičke aktivnosti u cilju pristupanja EU 2025. godine, te strategije albanskog nacionalnog jedinstva.\n&bdxuo;To, naravno, ne treba da bude u Rezoluciji o Srbiji, ali kada već pričamo o tome kakvi se principi poštuju, onda biste i vi kao poslanici mogli da skrenete pažnju kolegama u Evropskom parlamentu reaguju na takve stvari&rdxuo;, rekla je Joksimović.\nMinistar je to rekla odgovarajući na pitanje poslanika Vladimira Đurića, inače slobodnog poslanika, koji je zatražio komentar na danas usvojenu Rezoluciju o napretku Srbije u kojoj se, između ostalog, navodi da &bdxuo;etnički homogene države ne bi trebalo da budu cilj u region&rdxuo;.\nJoksimović je navela da u tekstu jeste naglašeno da rešenje ne bi trebalo da stvori etnički čiste države u regionu, ali da se takođe navodi da može biti prihvatljiv svaki dogovor koji bi postigle dve strane u dobroj veri i imajući u vidu regionalnu stabilnost.\nOna je navela da bi, s druge strane, namera Tirane trebalo sve nas mnogo više da interesuje, jer je pitanje do kakvih rešenja se u ovakvim okolnostima može doći, bilo da se tiču promena granica, demarkacija...\nOna je rekla da veruje da je bilo dovoljno vremena za to pre nego što rezolucija bude usvojena, jer su neki amandmani koji nisu povoljni po Srbiju, stigli do evropskih parlamentaraca.\n&bdxuo;Mene živo interesuje da li su ti amandmani koji tretiraju loše Srbiju stigli do pojedinih poslanika iz našeg parlamenta na vreme, a nisu ove informacije koje su značajne ne samo za nas, nego i za region&ldxuo;, rekla je Joksimović.\nJoksimović je istakla i da u tekstu Rezolucije ne postoji nijedan paragraf koji ima negativnu konotaciju po pitanju uloge Srbije u procesu pomirenja i dijaloga.\nDodala je i da Rezolucija Evropskog parlamenta ima široki kontekst, da u njenom pisanju učestvuju sve poslaničke grupe Evropskog parlamenta, sa najrazličitijim mišljenjima, od ekstremne levice, do ekstremne desnice, dakle, stranke sa potpuno različitim percepcijama i predlozima, te stranke za koje će se tek videti da li će posle izbora za EP sledeće godine biti u parlamentu.\n&bdxuo;Trenutak nije baš najpogodniji da postavite to pitanje, mogli ste drugih i kredibilnijih pitanja da postavite u pogledu ove rezolucije&ldxuo;, rekla je Joksimović poslaniku Đuriću.


ŠEŠELJ PRETI IZ HAGA: U Srbiju dolazim da se svetim\nZa lečenje ne mari\n07.11.2014. 11:34h 03.10.2016. 17:32h\nProcenjuje se da su uslovi za puštanje ovog puta blaži jer u Hagu veruju da je lider radikala spreman da se vrati u Srbiju kako bi se lečio, ali i zbog želje Tribunala da ga se „reše“\nHAG/BEOGRAD - Ako i dođem u Srbiju, neću se baviti svojim lečenjem, već ću sve snage usmeriti na osvetu, poručio je Vojislav Šešelj našim diplomatama juče u Haškom tribunalu.\nNa taj način je reagovao lider SRS čim je čuo informaciju da bi mogao da bude pušten na privremenu slobodu.\nUz ovu pretnju Šešelj je, kako se saznaje, navodno rekao i da neće prihvatiti ničije garancije niti bilo kakva uslovljavanja. Jedino što ga je zanimalo jeste da ga Tribunal oslobodi i pusti kući. Hag kao uslove za Šešeljevo privremeno puštanje na slobodu nije naveo, kao u junu ove godine, da lider SRS bude u kućnom pritvoru, uz stalnu pratnju policije i ograničenu komunikaciju. Lider SRS tada je odbio da se tome povinuje, zbog čega je ostao u pritvoru. Naši sagovornici procenjuju da su uslovi ovog puta blaži jer u Hagu veruju da je Šešelj spreman da se vrati u Srbiju kako bi se lečio, ali i zbog želje Tribunala da ga se „reše“.\nPrivremeno veće Haškog tribunala donelo je sinoć odluku da se Šešelj pusti na privremenu slobodu. Vlada Srbije je ponovo dala uslovne garancije za Šešeljevo puštanje na privremenu slobodu, čime je odgovorila na hitan zahtev Tribunala.\n- Vlada je spremna da pruži garancije za njegovo privremeno puštanje na slobodu pod uslovom da se optuženi Vojislav Šešelj izjasni da će poštovati sve uslove koje odredi nadležno sudsko veće Haškog tribunala, kao i da prihvata garancije Vlade Srbije, imajući u vidu da ih je do sada odbijao - izjavio je potpredsednik Vlade i predsednik Nacionalnog saveta za saradnju sa Hagom Rasim Ljajić.\nPuštanje Šešelja na privremenu slobodu Hag je obrazložio pogoršanjem njegovog zdravstvenog stanja, o čemu su prošle nedelje govorili srpski lekari koji su ga posetili u Tribunalu. Međutim, za razliku od prošlog puta, kada je Hag u devet tačaka decidno naveo šta sve Šešelj ne sme da radi u Srbiji, ovog puta je od Vlade Srbije traženo da garantuje samo da Šešelj neće kontaktirati s potencijalnim svedocima i da će se vratiti u Hag kada ga Tribunal pozove.\nŠešeljev sin Aleksandar kazao je da njegov otac do sinoć do 20 sati nije zvanično dobio ponudu o puštanju na privremenu slobodu pod svim uslovima. Prema rečima Aleksandra, njegov otac veruje da je to još jedna igra Tribunala, i da u javno saopštenoj ponudi nisu navedeni svi uslovi koji bi mogli da mu budu ponuđeni i da nikada neće prihvatiti da bude u kućnom pritvoru. Takođe, kako je istakao, Šešelj „nije ni tražio niti će prihvatiti garancije ove vlade. Tribunalu u Hagu predao se 23. februara 2003. Pred tim sudom se krajem marta 2003. izjasnio da nije kriv ni po jednoj tački optužnice. Njemu se u tribunalu sudi za zločine protiv čovečnosti i kršenje zakona i običaja ratovanja u Hrvatskoj, BiH, ali i za dela počinjena u Vojvodini od 1991. do 1993. godine. Suđenje je počelo 7. novembra 2007, a januara 2009. je dodatno optužen za nepoštovanje Tribunala zbog obelodanjivanja imena i drugih ličnih detalja tri svedoka čiji je identitet, po nalogu pretresnog veća, zaštićen od javnosti. Šešelj je u julu 2009. osuđen na 15 meseci zatvora zbog nepoštovanja suda, a u februaru 2010. drugi put je optužen zbog toga što je u knjizi objavio podatke o 11 zaštićenih svedoka.


Dodik poslao oštru poruku EU: Da mogu, nikada više ništa ne bih uzeo od njih - 18.04.2020, Sputnik Srbija\nČlan Predsedništva BiH i lider SNSD-a Milorad Dodik izjavio je da je Republika Srpska sposobna i organizovana u borbi protiv širenja virusa korona, a za EU... 18.04.2020, Sputnik Srbija\nČestitam praznik Predsedniku Dodiku i Srbima u Republici Srpskoj i B i H. HRISTOS VASKRS.\nDodik kao i uvek prvi govori ono što svi znaju. Svaka čast Presjedniče.\n18:40 18.04.2020 (Osveženo: 03:57 26.08.2021)\nČlan Predsedništva BiH i lider SNSD-a Milorad Dodik izjavio je da je Republika Srpska sposobna i organizovana u borbi protiv širenja virusa korona, a za EU rekao da od njih nikada više ništa ne bi uzeo.\n„U danu kada su mnogi ovde razmišljali o tome da to nije ništa, ja sam imao ljude oko sebe koji su mi sugerisali da se škola mora odmah zatvoriti. Mi smo odmah zatvorili škole, radnje, kafiće i to se pokazalo ključnim u suzbijanju širenja korona virusa“, rekao je Dodik za RTRS.\nDodik je naveo da je u RS osposobljen zdravstveni sistem da može da funkcioniše i da se sada bave ekonomijom.\nGovoreći o EU on je rekao da niko ne kaže da se ne treba držati evropskog puta ali upitao kojeg.\n„Ali, kojeg evropskog puta i koje Evrope, jer očigledno da ona Evropa u koju smo poverovali pre 10 godina danas ne postoji i pitanje je kakva će biti za pet godina“, konstatovao je Dodik.\nDodik je rekao da su pre tri dana u Evropi rekli da oslobađaju izvoz medicinskog materijala i opreme, te upitao zašto to nisu dali pre mesec dana.\n„Da mogu, nikada više ništa ne bih uzeo od njih. Kada je trebalo, nisu bili u prilici da da prodaju Republici Srpskoj milion maski iz Nemačke ili Holandije.Zašto nam sada to prodajete, videli ste da nismo pomrli pa će te nam sada prodati. Ne treba da kupimo od vas više ništa“, rekao je Dodik.\n18 April 2020, 22:282\n18 April 2020, 19:481


8572 - Menadžer kvaliteta gotovih betona\nNaš klijent je Lafarge Srbija, deo Holcim Grupe, svetski lider u industriji građevinskih materijala. Stručni tim Lafarge-a i kvalitetni proizvodi su rešenja u različitim uslovima individualne gradnje, ali i velikih infrastrukturnih projekata. U Srbiji su prisutni od 2002. godine u dva poslovna segmenta, Cement i RMX.\nPrimarno zaduženje osobe na ovom radnom mestu je da osigura kvalitet gotovih proizvoda betona prema potrebama kupaca uz poštovanje proizvodnih standarda, procedura i bezbednosnosnih mera, primenjujući konstantan rad na razvoju ’’value added proizvoda’’. Ovaj dinamičan posao podrazumeva obilazak i komunikaciju sa kupcima, poboljšanje karakteristika proizvoda-gotovih betona, prilagođavanje receptura različitim projektima / primenu i davanje preporuka za gradnju, izradu receptura proizvoda prema standardima, kupaca i kompanije, rad na optimizaciji proizvoda u cilju poboljšanja kvaliteta i smanjenja troškova proizvodnje. Menadžer kvaliteta gotovih betona će biti zadužen-a za planiranje i obavljanje internih provera prema zahtevima sistema kvaliteta (QMS : ISO), za obezbeđivanje ispravnosti svih dokumenata iz svog domena u skladu sa sistemom kvaliteta, kao i za komunikaciju sa različitim odeljenjima u kompaniji (fabrika cementa i operacije betona) kao što su proizvodnja, prodaja, marketing i razvoj. Važan deo posla obuhvata upravljanje timom zaposlenih u svom sektoru (laboratorija betona), organizacija i sprovođenje obuka zaposlenih, saradnja sa prodajnim timom kao i učestvovanje u uvođenju novih tehnologija/novih procesa, kao i razvoj novih proizvoda. Osoba odgovara menadžeru kvaliteta i razvoja proizvoda za Srbiju a direktno saradjuje sa Komercijalnim direktorom.\nPotrebno je da kandidat poseduje fakultetsko obrazovanje (VII/1 stepen tehničke struke), minimum 3 godine radnog iskustva na istim ili sličnim poslovima (rad sa betonima, aditivima i sličnim materijalima). Radno iskustvo u internacionalnoj kompaniji je dodatni benefit.\nZa efikasno obavljanje posla neophodno je da kandidat govori engleski jezik (konverzacijski nivo), da je redovan korisnik MS Office paketa i da poseduje vozačku dozvolu.\nRad u stabilnoj kompaniji sa profesionalnim i izuzetnim timom saradnika, kvalitetne radne uslove, mogućnost razvoja lične karijere kako u betonima tako i u cementu kao i rad u stručnom i dinamičnom radnom okruženju.


Buš: Izgleda mi da Kongres shvata da se Patriotiski akt mora sačuvati\nPredsednik Buš je pozdravio privremeno produženje antiterorističkg zakona, koji je usvojen nakon terorstičkih napada 2001. godine na Njujork i Vašington.\nPredsednik Buš je rekao da je 2005. bila dobra godina za američki narod. Predsednik je naveo da je postignut značajan napredak prema slobodnijem, miroljubivijem svetu i prosperitetnijoj američkoj privredi. Predsednik Buš je pozdravio odluku Senata da smanji vladine izdatke i da privremeno produži pravovaljanost antiterorističkog zakona poznatog kao Patriotski akt.\n“Izgleda mi da Kongres shvata da se Patriotiski akt mora sačuvati. Nama još uvek preti opasnost. Postoji prikriveni neprijatelj koji želi da nam naudi i koji shvata da je Patriotski akt važno orudje za nas ovde u izvršnoj grani vlasti da bi smo zaštitili naše gradjane.”\nPredstavnik Bele kuće, Skot Maklelan, rekao je prošle nedelje da predsednik Buš neće prihvatiti privremeno produženje Patriotskog akta i zapretio da će on uložiti veto na obiman zakonski nacrt za vojne izdatke ukoliko se Patirotiski akt ponovo ne odobri. Medjutim, kako su demokrate u Senatu odbile da popuste na pitanju zaštite gradjanskih prava, repulikanski kongresni lideri i Bela kuća prihvatili su šestomesečni produžetak. Predsednik je rekao da je jedan od njegovih najvećih prioriteta za 2006. godinu da ostvari puno produženje važnosti Patriotskog akta i da obezbedi dalju pomoć za nastradale od urgana Katarine.\nNa konferenciji za štampu pre nego što je otputovao u predsedničko odmaralište, kamp Dejvid, predsednik Buš je uputio specijalnu poruku porodicama američkih vojnika--muškarca i žena--koji obavljaju svoje dužnosti tokom praznika.\n“Želeo bi da kažem porodicama čiji su bližnji stacionirani u inostranstvu: mi smo uz vas i molimo se sa vama za bezbednost vaših voljenih. Želimo da uputimo pozdrave vašim bližnjima u insotranstvu i da im kažemo da cenimo nihova nastojanja -- jer se bore za slobodu i mir.”\nPredsednik i prva dama će biti u odmaralištu Kemp Dejvid do 26. decembra, a zatim će otputovati na svoj ranč u Teksas. Predsednik i prva dama Amerike će se vratiti u Vašington posle nove godine.


Za jedno pre podne na Horgošu otkriveno 9 migranata\nPokušaji migranata da ilegalno pređu granicu ne smanjuju se ni početkom septembra, pa su tako carinici 6. septembra 2019. godine, samo tokom prepodneva na graničnom prelazu Horgoš otkrili 9 ilegalnih migranata skrivenih u raznim tovarima.\nZahvaljujući mobilnom skeneru već oko 7 časova u tovaru delova za kotlove uočeno je nekoliko ljudskih silueta. Carinici su odmah otvorili tovarni deo kamiona domaće firme koja je pomenutu robu prevozila ka Belgiji i u njemu zatekli trojicu Avganistanaca koji su na taj način pokušali da stignu do EU.\nЈedva da je prošlo sat vremena kada su carinici i u kamionu prevozničke firme iz Novog Pazara primetili da konture viđene na skeneru ne odgovaraju prijavljenoj robi. Bilo je očigledno da se pored detrdženta koji je upućen u Nemačku u istom tovaru nalaze i ljudi. Kada su otvorili prikolicu šlepera, carinici su u tovaru zatekli još trojicu Avganistanaca.\nPar minuta posle 11 časova na izlaznoj strani prelaza Horgoš našao se i kamion prevozničke firme iz Beograda koji je prevozio staklene tegle. Snimak sa skenera je pokazao ljudske siluete između paleta natovarenih staklenim teglama čije je krajnje odredište takođe trebalo da bude Nemačka. Otvorivši tovarni deo kamiona otkrivena su još trojica Avganistanaca, što znači da je za samo nekoliko prepodnevnih sati na prelazu Horgoš otkriveno čak 9 migranata.\nCarinski službenici koji rade na najfrekventnijim prelazima ka EU se svakodnevno suočavaju sa brojnim pokušajima migranata da neopaženo pređu granicu skrivajući se u najrazličitijim tovarima robe, pa je tako od početka 2019. godine u toj nameri sprečeno gotovo 950 ljudi.


Rusija: Ideja o resetovanju odnosa sa SAD zastarela\nTrebalo bi odustati od ideje "resetovanja" rusko-američkih odnosa, jer je to beskonačan proces, ocenio je danas portparol Kremlja Dmitrij Peskov.\nOn je za američki časopis National Interest rekao da se razvoj rusko-američkih veza ne može smatrati kao "resetovanje", iako se Moskva nadala da će američki predsednik Barak Obama dati novi podstrek bilateralnim odnosima.\nOn je ukazao da će ipak biti potrebno vreme da dve zemlje "igraju tango" i kao primer dao nedavno usvojen američki "Zakon Magnitski" koji sprečava da se to desi.\nSAD su u decembru usvojile "Zakon Magnitski", kojim su uvedene vizne i ekonomske sankcije osobama koje su, po oceni Vašingtona, krive za smrt ruskog pravnika Sergeja Magnitskog u zatvoru u Moskvi 2009.godine.\nKao odgovor na taj potez SAD, ruska Duma je usvojila zakon kojim se zabranjuje Amerikancima da usvajaju rusku decu i pravi spisak američkih građana za koje Moskva smatra da su kršili ljudska prava.\nObama je se po preuzimanju svog prvog mandata založio za građenje odnosa sa Moskvom na drugoj, "ravnopravnoj" osnovi, i razgovarao s tadašnjim predsednikom Rusije Dmitrijom Medvedevim 2009. o "resetovanju" odnosa dve zemlje.


VTC ambasadora Lo Kaša sa italijanskim privrednicima u Srbiji\nAmbasador Karlo lo Kašo moderirao je danas popodne konferencijski videopoziv sa italijanskim privrednicima u Srbiji, o najnovijim zbivanjima u zemlji, privrednim tokovima i inicijativama Ambasade Italije u narednom periodu. Online sastanku prisustvovali su Italijanska agencija za spoljnu trgovinu, Italijansko-srpska privredna komora, Konfindustrija Srbija i predstavnici desetak preduzeća.\nPolazeći od izvanrednih trgovinskih odnosa i stabilnog privrednog partnerstva Italije i Srbije, na video konferenciji razmenjena su saznanja o tekućim problemima ali i prilikama za rast i razvoj, gde je ambasada ponovila izraze podrške i pomoći privrednicima.\nPosebna pažnja posvećena je restriktivnim epidemiološkim merama koje su u Srbiji još uvek na snazi kao i nedavno uvedenim olakšicama za poslovna putovanja. Na sednici se govorilo i o ekonomskim merama koje je Vlada Republike Srbije izglasala kao pomoć privredi, potrošačima i javnom zdravlju u zemlji, uz tekuću kampanju masovne vakcinacije.


Rikardo Gomeš ili Leonardo? Napadač Partizana će imati ekstra motiv da postigne gol na ''Marakani''! - Sportske.net\nTime bi krunisao odličnu sezonu u dresu Partizana, ali ne samo to.\nSASTAVI za finale Kupa - Gde ima prostora za iznenađenje, šta spremaju Miloje i Savo?Prvi strelac lige poželeo sreću PartizanuZvezda ''povukla nogu'', Partizan uzvratio, ali ne istom merom!Na "Čairu" navijaju za ZvezduPo hitnom postupku - Kreću radovi u Humskoj!\nNajefikasniji fudbaler Partizana u ovoj sezoni je reprezentativac Zelenortskih Ostrva Rikardo Gomeš.\nOn je ove sezone na 48 utakmica postigao 26 golova, uz 4 asistencije. Od toga, četiri gola je postigao u kvalifikacijama za Ligu Evrope na osam odigranih mečeva prošlog leta.\nDo kraja sezone ostala je još jedna utakmica, finale Kupa u četvrtak na ''Marakani'' protiv Crvene zvezde, a ako Rikardo Gomeš ponovo savlada Borjana, postaće najefikasniji Partizanov stranac u jednoj sezoni!\nZa sada, izjednačen je sa Brazilcem Leonardom, koji je, uz Đurđevića, bio najefikasniji u Partizanovoj šampionskoj sezoni 2016/17: 38 utakmica, 26 golova, 8 asistencija, ali samo na domaćoj sceni, bez nastupa u Evropi.\nOčigledno, Leonardo ima bolji procenat efikasnosti u odnosu na Rikarda, jer je do 26 golova stigao kroz manji broj utakmica, ali bi aktuelni napadač Partizana mogao u četvrtak da ga pretekne po broju postignutih golova.\nA kada već pominjemo Leonarda, treba reći da on blista i ove sezone. U dresu Al Vahde je odigrao 24 utakmice, postigao 19 golova, uz 10 asistencija.


Podravka ajvar blagi 350g tegla cena akcija Srbija\nPodravka ajvar blagi 350g tegla cene\nTrenutno nemamo slike za Podravka ajvar blagi 350g tegla\nEPonuda nije internet prodavnica već Vam omogućava da brzo i lako nađete Podravka ajvar blagi 350g tegla po najjeftinijoj ceni. Naš cilj je da kupci budu što bolje informisani o ponudi Podravka ajvar blagi 350g tegla na tržištu Srbije. Vrlo lako nalazite željeni proizvod za kategoriju Ajvar cene, ne morate da lutate od sajta do sajta za Podravka Ajvar, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Podravka ajvar blagi 350g tegla sa PRODAVCEM. EPonuda ne može da garantuje potpunu tačnost specifikacije i slika za Podravka ajvar blagi 350g tegla. Pre kupovine, podatke za Podravka ajvar blagi 350g tegla proverite na sajtu PROIZVOĐAČA.


Saga o susretu Trampa i Kima se nastavlja: "Mislimo da će samit biti održan posle 1. januara" - Nedeljnik\nAmerički potpredsednik Majk Pens kaže da se čeka još tačan datum i mesto susreta, ali da će on biti sigurno početkom 2019.\nAmerički i severnokorejski lideri, Donald Tramp i Kim Džong Un ponovo će se sastati posle Nove godine, potvrdio je američki potpredsednik Majk Pens i dodao da njegova vlada neće da ponovi grešku prihvatanja "prekršenih obećanja".\n"Mislimo da će samit biti održan posle 1. januara, ali moramo da odredimo kada i gde", rekao je Pens u Singapuru, na marginama godišnjeg samita Saveza zemalja jugoistočne Azije (ASEAN), prenosi Rojters.\nAmerički predsednik i severnokorejski vođa održali su ove godine istorijski sastanak na vrhu u Singapuru, što je urodilo postizanjem sporazuma o nuklearnom razoružanju, ali njegovi uslovi nisu čvrsto definisani.\nPosle sastanka u Singapuru, Severna Koreja odrekla se nuklearnih i balističkih testiranja i uklonila je postrojenje za ispitivanje projektila i obećala da će ukloniti nuklearni kompleks, ako Sjedinjene Države naprave ustupke.\nDonald Trump je najavljivao da će drugi sastanak s Kimom održati početkom 2019. godine, ali je u međuvremenu predviđeni pripremni sastanak njihovih šefova diplomatije, koji je trebalo da bude održan prošle nedelje, odložen.\nAmerička ambasadorka pri Ujedinjenim nacijama Niki Hejli objasnila je da je do odlaganja tog pripremnog sastanka došlo jer je Severna Koreja rekla da "nije spremna".\n"Ne želimo da ponovimo greške prethodnih vlada, kada su obećanja data, sankcije ukinute, državna pomoć je stizala, a zatim su obećanja prekršena", upozorio je Pens.\nOn je ovu izjavu dao posle sastanka s južnokorejskim predsednikom Munom Džae Inom.


Savić: Majevičani čuvaju tradiciju i u inostranstvu :: Dešavanja u Bijeljini ::\nSavić: Majevičani čuvaju tradiciju i u inostranstvu\nNačelnik opštine Lopare Rado Savić prisustvovao je večeras slavi zavičajnog Udruženja Majevičana u Švajcarskoj i zahvalio im što čuvaju običaje i tradiciju srpskog naroda i u dijaspori.\nLomljenjem slavskog kolača i svečanom večerom u švajcarskom gradu Vesenu Udruženje Majevičana obilježilo je krsnu slavu Mitrovdan, a Savić je na svečanosti istakao doprinos dijaspore privrednom i kulturnom razvoju zavičaja.\n"Udruženje Majevičana je najbolje srpsko zavičajno udruženje, a zahvaljujući njima pokrenuti su brojni privredni projekti u Loparama koji su rezultirali otvaranjem radnih mjesta, otvoreno je pozorište u zavičaju i ta saradnja je raznovrsna i daje odlične rezultate", ocijenio je Savić.\nDomaćin ovogodišnje slave u Vesenu Milutin Stevanović zahvalio je svim članovima udruženja na angažmanu i podršci koju pružaju njegovom radu, ali i zavičaju.\n"Imamo odličnu saradnju sa lokalnom vlašću u Loparama i želimo da doprinesemo razvoju našeg zavičaja", poručio je Stevanović.\nInvestitor u sportsko-rekreativni centar u Loparama, privrednik iz dijaspore Vlado Antić, koji je i sekretar Udruženja Majevičana, rekao je na svečanosti da se ulaganjem dijaspore u rodni kraj doprinosi sprečavanju odlaska mladih iz zavičaja.\n"Najbitnije je da mladi ljudi ostanu u svom kraju, da se ne rasipaju po svijetu, a naš cilj je da nalazimo investitore i doprinesemo otvaranju radnih mjesta u zavičaju", poručio je Antić.\nSlavu je članovima udruženja čestitao predsjednik Udruženja srpskih privrednika u Švajcarskoj Stojan Stevanović koji je prisustvovao svečanost\nSvečanoj večeri u Vesenu prisustvovao je i Ambasador BiH u Švajcarskoj Anđelko Grahovac kao i 150 članova ovog udruženja.\nUdruženje Majevičana u Švajcarskoj osnovano je 2010. godine sa ciljem da okuplja sve iseljenike sa područja Majevice, da promoviše srpsku kulturu i radi na povezivanju srpskog i švajcarskog naroda, a poseban cilj ovog udruženja je da se kroz zajedničko ulaganje u Fond dijaspore oživi privreda rodnog kraja.\nOpština Lopare zajedno sa Udruženjem Majevičana tradicionalno organizuje kulturnu manifestaciju "Dani dijaspore" koji su ove godine održani sedmi put u ovoj majevičkoj opštini.


Makron ima plan za Donbas — Putinova reč poslednja - Sputnjik Srbija\n23:31 24 Oktobar 2020\n14:13 15.07.2017 (osveženo 14:40 15.07.2017) Preuzmite kraći link\nKako piše izdanje, prva stranica ovog plana sastoji se od mnogobrojnih telefonskih konferencija u „normandijskom formatu“, kao i osnovnih stvari iz Minskog sporazuma.\nPrva od pet tačaka zahteva prekid vatre svih strana, druga da se povuče vojna tehnika sa linije razdvajanja. Makron je predložio i demilitarizaciju pet tačaka, gde najčešće dolazi do sukoba.\nČetvrta tačka — saradnja sa OEBS-om. I na kraju strane treba da puste sve zatvorenike.\n„I Merkelova, i Makron i Porošenko se slažu sa ovim planom. Samo još fali Putinov pristanak“, saopštilo je izdanje.\nOsim toga, „Makronov plan“ ima i dodatne tačke, između ostalog, ruski predsednik Vladimir Putin se obavezuje da ukine ukaz o izdavanju ruskih pasoša stanovnicima Donjecke i Luganske oblasti, nakon čega će Ukrajina ukinuti svoju odluku o blokadi samoproglašenih republika.


Fudbal – Страна 10 – Sportske vesti\nHome / Fudbal (strana 10)\nNA OSAM UTAKMICA SAMO 14 GOLOVA Minulo 11. kolo u Srpskoj ligi Istok bilo je u poslednje vreme zasigurno nejnefikasnije\n24. октобра 2021.\tLeave a comment 62 pregleda\nNIŠ – Odavno nije upamćeno u Srpskoj ligi Istok da je neko kolo bilo toliko neefikasno kao što je to bilo minulo. Golgeteri kao da su odmarali jer su na osam odigranih utakmica postigli ukupno 14 golova. Čak su se ...\n21. октобра 2021.\tLeave a comment 80 pregleda\nKRUŠEVAC – Fudbaleri Napretka pred svojim navijačima jedva su došli do boda (1:1) jer su pružili najslabiju partiju u ovom prvenstvu. Gosti su izgarali na terenu, nadigrali ih i ako su 80 minuta na terenu bili sa igračem manje jer ...\n21. октобра 2021.\tLeave a comment 92 pregleda\nKRUŠEVAC – Fudbaleri Napretka su visoko plasirani na superligaškoj tabeli, igraju dobro efikasno, ali pred gostovanje Novog Pazara, ekipe koja je na poslednjem mestu, računaju na bodove uz posebu opreznost. – Imamo jednu zaista tešku utakmicu. Novi Pazar je zadnji, ...\n17. октобра 2021.\tLeave a comment 37 pregleda\nNIŠ – Poduže su fudbaleri Trajala zaseli na čiderskoj poziciji u Srpskoj ligi Istok i namera im je da se odatle ne pomeraju. Mala početna kriza je prošla i otišla u zaborav, sada igraju sve bolje i sigurnije, a njihove ...\n17. октобра 2021.\tLeave a comment 38 pregleda\nNIŠ – Fudbaleri paraćinskog SFS Borca igraju moderno i efikasno, i posle desetog kola u Zoni Zapad, na liderskoj su poziciji sa osam bodova prednosti ispred Morave. Kolika je snaga Paraćinaca pokazao je derbi susret u Ćupriji gde su svojim ...\n10. октобра 2021.\tLeave a comment 85 pregleda\nStrana 10 od 157« Prvo...«89101112\t»\t203040...Poslednje »


Otvoreno Partnerstvo Vlade\nNema ničega priloženo ili otpremljeno za ovu kutiju od strane administratorskog panela, pokušajte ponovo kasnije.\nInicijativa za Otvoreno Vlade Kosova .\nProverite prekretnice OGP procesa\nKriterijumi Podobnosti i Kontrola Prolazne Vrednosti\nPodnošenje Preporučnog Pisma\nAngažovanje Organizacija Civilnog Društva\nPodnošenje Nacionalnog Akcionog Plana.\nVlada Kosova je na svom sastanku 9. jula 2013. godine donela odluku o okončanju procedura za članstvo Republike Kosovo u multinacionalnom pokretu\nOtvoreno Partnerstvo Vlade (OGP). Odluka je obavezala Vladu Kosova da sprovede sve obaveze koje su potrebne prema članstvu u OPV -u. Kao takav, Vlada Kosova sa imenovanim Ministarstvom za Evropske Integracije od 2013. godine.\nNažalost, vlada Kosova primila je pismo obaveštenja da ne može biti deo inicijative. Od tada je Republika Kosovo usvojila principe otvorenog i odgovornog pristupa i da se Kosovo stavi u oblast digitalnog upravljanja.\nUsvajanjem Nacionalne Povelje o otvorenim podacima, državnog portala E-Kosovo, platformi za javne konsultacije, digitalizacije javnih usluga, platforme za e-učešće, sredstava za transparentnost državnog budžeta i mnogih drugih, vlada Kosova veruje da sada poseduje neophodne principe deo OGP -a. Vlada Kosova je 8. juna 2021. godine ponovo donela odluku o pokretanju inicijative za članstvo u OPV.\nVodeće Ministarstvo imenovan za koordinaciju i podsticanje nacionalne inicijative je Ministarstvo Lokalne Uprave. Nacionalni Akcioni Plan pokrivaće period od 2022. do 2024. godine i daće konkretne izvodljive stavke delovanja koje imaju za cilj povećanje transparentnosti vlade, a sve organizacije civilnog društva uključuju kao glavne katalizatore inicijative.\nOva veb stranica pruža sve važne dokumente i druge relevantne informacije o Republici Kosovo i njenom drugom pokušaju da postane deo OPV -a. Pozivaju se svi da daju svoje komentare u vezi sa inicijativom kako bi proces bio transparentan i odražavao mišljenja građana Republike Kosovo.\nOGP Kosovski Budžet\nOtvorena Deklaracija o Vladi\nOGP Nacionalni Koordinacioni Odbor\nBivša zgrada Rilindja, Spratovi: 11, 12 i 13, Priština, Republika Kosovo\nTelefon:+383 (0) 38 200 35 567\nTelefon:+383 (0) 38 200 35 598\nTelefon:+383 (0) 38 200 35 577\n©Autorsko Pravo Open Data Kosovos. Sva Prava Zadržana


Odluka borda direktora "Gasproma" da poveća učešće u preduzeću "Gastrans", koje se do pre desetak dana zvalo "Južni tok Srbija" ne znači promenu udela, već će ruska strana i dalje biti većinski vlasnik sa 51 odsto kapitala, a srpska strana će imati 49 odsto.\n"Reč je o dokapitalizaciji 'Gastransa', ali tako da prava i udeli u kompaniji ostaju isti. Dakle, ništa se neće menjati. Cilj je da preduzeće 'Gastrans' ponovo bude aktivni privredni subjekat u skladu sa domaćim zakonodavstvom", objasnio je generalni direktor "Srbijagasa" Dušan Bajatović za “Politiku”.\nOn kaže da to nije ništa neobično u poslovanju."Mnogo je važnije da li će novoaktivirana firma 'Gastrans' graditi neki od mnogobrojno najavljivanih gasovoda, kako ne bi završila kao prethodna firma 'Južni tok Srbija'", kaže Savić. On dodaje da sve ovo mora pravno da bude završeno, kako bi "Gastrans" bio spreman ukoliko se bude gradio "Turski tok" preko Srbije.\nNaše nade za konekciju sa Bugarskom vezane su za njeno priključivanje "Turskom toku", a kasnije i "Južnom gasnom koridoru", evropskom gasovodu iz Azerbejdžana preko Turske, Grčke, Albanije, za južnu Italiju. Što se tiče izgradnje gasovoda do Mađarske, to je krupna investicija i pitanje je ko će to finansirati, jer se o tome još pregovara. Inače, i Bugarska i Srbija prošle godine su sa "Gaspromom" potpisale mapu puta za izgradnju gasnotransportnih kapaciteta na svojim teritorijama, podseća "Politika".


Lekari se zalažu za dvonedeljno odsustvo zaposlenih pre nego što posete lekara opšte prakse - Mediscopia\nLekari se zalažu za dvonedeljno odsustvo zaposlenih pre nego što posete lekara opšte prakse\navg 15, 2016 | Inovativno, Vesti |\nOsoblje koje se razboli, trebalo bi da odstustvuje sa posla i do dve nedelje pre nego što zatraži napismeno opravdanje, kako bi se oslobodio pritisak sa preopterećenih lekara opšte prakse, navode vodeći lekari.\nLideri Britanskog medicinskog udruženja žele da se vreme koje radnik odustvuje sa posla usled bolesti udvostruči sa jedne na dve nedelje pre nego što se jave lekaru opšte prakse. Ali sindikat lekara želi da poslodavci veruju da radnici mogu biti stvarno bolesni tako dugo, kao deo oporavka od bolesti, kako bi se pomoglo porodičnim lekarima.\nPrema dr Richard Vautrey, zamenika predsedavajućeg BMA komiteta lekara opšte prakse, pisanja takozvanih „fit beleški“ za ljude kojima je samo potrebno da odsustvuju sa posla nekoliko nedelja, zauzimaju se zakazani preglede pacijentima kojima su oni možda više potrebni.\n„Ukoliko imate pacijenta za kojeg vam je vrlo jasno da ima bolest koja će trajati 10 dana do dve nedelje, zašto je potrebno da zakaže pregled kod lekara opšte prakse samo da bi dobio opravdanje kako bi ga pokazao poslodavcu u kojem piše ono što poslodavac verovatno već zna?“, rekao je dr Vautrey.\nNa godišnjoj konferenciji BMA se debatovalo o predlogu kojim se zahteva da izdavanje „fit beleški“ tj. opravdanja, ne moraju da vrše lekari, i da bi „samo-opravdanje“ usled bolesti trebalo da se produži sa jedne na dve nedelje.\nLekari takođe žele da se zakon promeni tako da i drugi zdravstveni radnici, uključujući babice, fizioterapeute i više medicinske sestre, mogu da potpišu opravdanje. Međutim, organizacije koje predstavljaju poslodavce su ovo odbili i upozorili da bi time sve više ljudi moglo da odsustvuje sa posla, lažno tvrdeći da su bolesni.\n„Federacija članova za mala preduzeća zabrinuta je da bi ova promena dovela do povećanja odsustvovanja sa posla“, rekao je Mike Cherry, njen nacionalni predsednik. „Opravdanja su važna provera u sistemu i manje firme ne bi želele da budu potcenjena.“\nNeil Carberry, direktor zapošljavanja i veština u CBI, rekao je: „Kada je neko toliko bolestan da treba da odsustvuje sa posla nedelju dana, trebalo bi da pokuša da poseti lekara. Samo-opravdanje je adekvatno za kratkoročne izostanaka, kada poseta lekaru nije potrebna.“\nGovoreći na BMA debati, Vautrey je rekao: „Radi se o osnaživanju i verovanju pacijentima i smanjenju nepotrebnih pregleda kod lekara opšte prakse. Ovo je samo predlog kako bismo pokušali da uradimo nešto da bi smanjili nepotrebne preglede koji lekari imaju i time povećali broj pregleda koji su na raspolaganju za ljude kojima zaista potrebno da posete lekara opšte prakse.“\n„Ako bi neko zloupotrebio novi sistem, to bi bio problem između njega i njegovog poslodavca“, rekao je Vautrey. „Samo treba da verujemo ljudima da će učiniti pravu stvar. Velika većina ljudi želi da radi i ne želi mnogo da odsustvuje sa posla. Ukoliko je ljudima potrebno samo par dana slobodno, zašto trošiti zakazane preglede kod lekara opšte prakse ako nisu nužno potrebi.“\nMeđutim, Odeljenje za rad i penzije izjavilo je da neće menjati proces izdavanja opravdanja. „Sistem je uspostavljen sledeći konsultacije i verujemo da podržava pojedince i poslodavce bez preopterećivanja lekara opšte prakse. Mi nemamo planove za promenu postojeće politike.“\nVodeći lekari opšte prakse traže od NHS-a da omogući pacijentima da zaobiđe preglede kod porodičnog lekara i da ih leče fizioterapeuti, specijalisti za mentalno zdravlje ili iskusne medicinske sestre.\nDr Chaand Nagpaul, predsedavajući BMA komiteta za lekare opšte prakse, rekao je da ljudima sa bolovima u leđima i drugim mišićno-skeletnim problemima, treba da bude dozvoljeno da traže pomoć direktno od fizioterapeuta, bez da prvo idu kod lekara opšte prakse, kao što se već dešava u nekim delovima Engleske.\nOni sa manjim problemima mentalnog zdravlja trebali bi da budu u stanju da se samostalno upute terapeutu, kao što to u pilot projektu u Devonu funkcioniše veoma dobro. Slično tome, iskusne medicinske sestre praktičari, od kojih neke mogu da prepisuju lekove, mogle bi da preuzmu veće uloge.\n„U ovom trenutku smo pod pritiskom, tako da je potrebno da nas drugi zdravstveni stručnjaci podrže,“ dodaje Nagpaul. „Postoji realno pitanje sigurnosti kada radimo stvari na ovakav način. Dopustiti pacijentima da direktno pristupe ostalom osoblju NHS- a bi poboljšalo njihove ishode i smanjilo bi se čekanje na pregled kod lekara opšte prakse, koje nekad može da traje i do šest nedelja.“\nPrethodna stranaAllergy Therapeutics: II faza nije uspela da pronađe raspon doze terapije za polensku groznicu\nSledeća stranaCRISPR, otkriće veka: moć, novac i san o Nobelovoj nagradi\nKorišćenje imunog sistema za borbu protiv raka\nNova studija objašnjava zašto MRSA ‘superbakterija’ ubija pacijente sa gripom


ŽOK Železničar Lajkovac - Blic Sport\nOdbojkašice Vizure, aktuelne šampionke države, osvojile su prvi trofej u sezoni! One su do Superkupa Srbije, petog u istoriji, došle nakon što su posle velikog preokreta savladale Železničar iz Lajkovca sa 3:2 (19:25, 22:25, 25:22, 25:17, 15:12).\nOdbojkašice Železničara ubedljivo su trijumfovale protiv Uba sa 3:0 (25:10, 27:25, 25:18) u 4. kolu Prve ženske lige.\nVIZURA - ŽELEZNČAR Superkup odbojkašica 25. oktobra u Rumi\nŠesti Superkup Srbije u konkurenciji odbojkašica između aktuelnog šampiona Vizure iz Rume i Železničara iz Lajkovca, pobednika 52. Kupa Srbije, biće odigran u četvrtak, (25. oktobra, 18 sati), u dvorani SC “Ruma”, uz direktan prenos na RTS 2.\nOdbojkašice Crvene zvezde povele su u polufinalnoj seriji plej-ofa, pošto su savladale Železničar u Lajkovcu sa 3:2 - 25:22, 22:25, 25:15, 18:25, 15:15.\nODBOJKAŠICE Vizura krenula ka finalu plej-ofa, Železničar na Zvezdu u polufinalu\nOdbojkašice Vizure započele su polufinalnu seriju plej-ofa pobedom nad Jedinstvom iz Stare Pazove sa 3:2 (25:14, 26:28, 19:25, 25:12, 15:13), dok je Železničar u majstorici četvrtfinala savladao Dinamo Pančevo sa 3:0 (25:14, 25:21, 25:20) i zakazao borbe za finale sa Crvenom zvezdom.\nKapiten odbojkašica Železničara: Idemo u pohod na titulu\nKapiten odbojkašica Železničara Ivana Lazarević podigla je prvi trofej u klupskoj istoriji i posle osvajanja Kupa Srbije nije krila oduševljenje.\nOdbojkašice Železničara iz Lajkovca napravile su istorijski uspeh osvajanjem Kupa Srbije, a trener Svetlana Ilić nije krila emocije.\nLekari: "Zdravlje češkog predsednika Zemana se MALO POBOLJŠALO"


U Rusiji zamrznuto 17 mlrd $ sredstava zapadnih invest. banak\nTanjug 7. juna 2022. 12:32\nMOSKVA – Sredstva zapadnih investicionih banaka i kompanija zamrznuta u Rusiji znose najmanje 17 milijardi dolara, piše list Izvestija pozivajući se na godišnje i kvartalne poslovne izveštaje 12 najvećih inostranih investicionih banaka i firmi.\nTaj iznos obuhvata sredstva JPMorgan Čejsa, Goldman Saksa, Morgan Stenlija, BlekRok fonda, Kredi Svisa, Dojče banke, Barkliza, Stejt Strit korporacije, Benk ov Amerika, HSBC-a, UBS-a, Siti Grupe, mada Stejt Strit i HSBC nisu uneli u svoje datoteke konketne cifre o njihovima ulaganjima u Rusiju.\nNJihova sredstva su zamrznuta pošto je Banka Rusije ranije zabranila nerezidentima prodaju ruskih hartija od vrednosti i povlačenje novca iz zemlje, navodi list, a prenosi agencija Tas s.\nPrema finansijskim podacima Dojče banke, Rusija je među zemljama u kojoj je njihova izloženost kreditnom riziku najveća, sa iznosom od 3,6 milijardi evra (ili 3,87 milijardi dolara).\nIzloženost Siti grupe u Rusiji je iznosila 5,4 milijarde dolara u 2021, dodaje riuski list.\nŠvajcarska banka Kredi Svis je u svom izvestaju navela da je njen neto kreditni rizik na kraju prošle godine u Rusiji dostizao 800 miliona švajcarskih franaka (830 miliona dolara), dok Goldman Saks procenjuje svoj kreditni rizik na 650 miliona dolara, a tržišni rizik po osnovu investicija na još 414 miliona dolara.\nJPMorgan Čejs rizikuje da izgubi milijardu dolara uloženih u Rusku Federaciju.\nIzloženost UBS banke korporativnom riziku je smanjena na 400 miliona dolara do 31. marta 2022. godine, dok rezervisanja Bank ov Amerika za potencijalne gubitke po kreditima u Rusiji iznose 165 miliona dolara, navodi Izvestija.\nPrema godišnjem izveštaju BlekRoka, neto imovina tog američkog fonda investiraana u Rusiju iznosi 586 miliona dolara, a ukupan iznos sredstava koje je banka Morgan Stenli uložila u ovu zemlju procenjuje se na 120 milona dolara.\nRuski list takođe napominje da je 25. maja objavljeno da su zemlje članice Evropske unije zamrzle imovinu Banke Rusije u vrednosti od 23 milijarde evra, što je znatno manje nego što se ranije procenjivalo.


Кako je saopšteno, na bolničkom lečenju nalazi se 15 pacijenata. U četvrtak je testiranjem kod troje pacijenata potvrđena infekcija, dok je danas još jedna osoba obolela.\nIako je epidemiološka situacija povoljnija u odnosu na prethodni period iz Кriznog štaba opštine Gračanica apeluju i dalje na meštane da se strogo pridržavaju propisanih mera i svoje društvene aktivnosti svedu na minimum.\n„Situacija sa kovidom-19 je nešto povoljnija, ali virus je i dalje prisutan među populacijom i neophodno je da se svi i dalje pridržavamo saveta i preporuka struke što se pre svega odnosi na obavezu nošenja zaštitnih maski, održavanje distance, zabranu okupljanja i izbegavanja svakog vida društvenih aktivnosti“, saopšteno je iz Kriznog štaba.\nOd početka epidemije na teritoriji opštine Gračanica od kovida-19 obolelo je 308 osoba.\nOdeljenje inspekcije Opštine Gračanica u saradnji sa policijom kontroliše situaciju na terenu i sprovođenje preporučenih mera.\n28.11.2021 Protesti širom Srbije (396)


Bič volej - Blic Sport\nBraća Grbić najavili sezonu u odbojci na pesku\nProslavljeni srpski odbojkaši Vladimir i Nikola Grbić najavili su Bič masters sezonu, odnosno prvenstvo Srbije u odbojci na pesku koje će biti odigrano u devet gradova.\nNovi Sad domaćin najboljim evropskim odbojkašima na pesku\nPlaža „Štrand“ u Novom Sadu će od 1. do 5. jula ponovo biti domaćin turnira Evropskog prvenstva u odbojci na pesku - ,,Novi Sad Masters 2014“, jednog od pet najznačajnijih u Evropi.\nAustrijski tim osvojio "Novi Sad Masters" u odbojci na pesku\nNakon 80 mečeva i vrhunskih sportskih uzbuđenja koje su 74 ekipe iz 28 zemalja priredile u proteklih pet dana, na novosadskoj obali Dunava završeno je prestižno CEV Evropsko prvenstvo u odbojci na pesku – Novi Sad Masters 2013, koje treću godinu zaredom organizuju Odbojkaški savez Srbije i Vip mobile.\nSrpski timovi završili takmičenje na Mastersu u odbojci na pesku\nSiniša Antonić/Slobodan Galešev i Miljan Kiković/Marko Nikolić zauzeli su 13. mesto na trećem uzastopnom turniru Prvenstva Evrope u bič voleju "Novi Sad Masters 2013.", na „Štrandu“ u Novom Sadu. Saša Surla (20 godina) i Đorđe Klašnić (18 godina) su takmičenje završili na 17. poziciji.\nNajbolja evropska odbojka na pesku ponovo u Novom Sadu\nKompanija Vip mobile i Odbojkaški savez Srbije petu godinu za redom organizuju prestižno takmičenje u odbojci na pesku pod patronatom Evropske odbojkaške konferedacije (CEV), koje će se održati od 16. do 20. jula u Novom Sadu.


Banjaluka: Roditelji traže subvencije za plaćanje boravka djece u privatnim vrtićima – mojKontakt portal – Radio Televizija Kontakt\nRoditelji, čija djeca idu u privatne vrtiće na području Banjaluke, tvrde da su u neravnopravnom položaju u poređenju sa onima, čija djeca borave u javnim vrtićima, te zahtijevaju da i oni dobiju subvencionisane cijene.\nGrupa roditelja iznijela je svoj prijedlog da im grad pomogne u finansiranju smještaja mališana, koji zbog manjka mjesta u javnim vrtićima, moraju boraviti u privatnim predškolskim ustanovama.\n– Mi, koji smo prinuđeni da upisujemo djecu u privatne vrtiće, u neravnopravnom smo položaju u odnosu na roditelje čija djeca imaju mjesto u javnim vrtićima – požalio se roditelj, koji nije želio da mu objavimo ime i dodao da je, od vlasništva vrtića, važniji kvalitet usluga.\nŠef Odsjeka za obrazovanje, zdravstvo, socijalnu zaštitu, izbjegla, raseljena lica i povratnike grada Banjaluka Milenko Malinović rekao je da je potreba za novim vrtićima očigledna i da na mjesto u vrtiću i dalje čeka oko 2.000 mališana.\n– Grad ne finansira privatne vrtiće, jer je finansiranje u obavezi osnivača, ali u skorije vrijeme rješavaće se ova problematika u okviru privatno-javnog partnerstva – kazao je Malinović, te dodao da je u toku adaptacija dva nova prostora za vrtiće.\nOn je istakao i da roditelji prosječno plaćaju 131 KM za boravak djeteta u vrtiću, a preostali iznos finansira grad.\n– Prosječna cijena boravka iznosi 375 KM od čega 35 odsto plaćaju roditelji, a 65 odsto osnivač ustanove – rekao je Malinović.\nIz Ministarstva prosvjete i kulture RS su potvrdili da nedostatak vrtića nije problem samo u Banjaluci i da je neophodno obuhvatiti veći broj djece predškolskim obrazovanjem na nivou cijele Republike Srpske.\nNačelnik Odjeljenja za predškolsko vaspitanje i obrazovanje u Ministarstvu prosvjete i kulture RS Nataša Cvijanović rekla je da je cilj da se povećaju kapaciteti predškolskih ustanova i broj djece u njima.\n– Cilj Ministarstva prosvjete i kulture je, pored podsticanja i razvijanja svijesti roditelja o važnosti i značaju ranog učenja za rast i razvoj djece, povećanje broja djece koja će biti uključena u neki od oblika organizovanog vaspitno-obrazovnog rada sa njima – istakla je Cvijanovićeva.\nU RS postoje 82 predškolske ustanove od kojih je 41 ustanova u javnom sektoru i 41 ustanova u privatnom sektoru koje pohađa 7.614 djece. Nataša Cvijanović rekla je da obuhvaćenost djece predškolskim vaspitanjem u Republici Srpskoj nije na zadovoljavajućem nivou, jer samo je oko 13 odsto od ukupne populacije djece predškolskog uzrasta obuhvaćeno predškolskim obrazovanjem.


PCVesti - Google zabranio Windows zbog bezbednosnih problema\nDNEVNI LIST FAJNENŠEL TAJMS izvestio je da radnici kompanije Google prestaju da koriste Microsoftov operativni sistem Windows, jer smatraju da su njegove bezbednosne slabosti omogućile kineskim hakerima da u januaru ove godine upadnu u njihove sisteme. Google će navodno za interne potrebe ubuduće koristiti operativne sisteme kao što su Mac OS, Linux i sopstveni predstojeći sistem Chrome.\nCitirajući neimenovane izvore list navodi da oni radnici koji žele da ostanu na Windowsu moraju da dobiju odobrenje od viših instanci, a da bi dobili novu mašinu s Windowsom potrebna im je saglasnost informatičkog direktora.\nZvaničnici kompaniije nisu porekli ove tvrdnje, već su agenciji Rojters izjavili kako uvek gledaju da poboljšaju efikasnost svog poslovanja, „ali nemaju običaj da komentarišu specifične operativne detalje“.\nFT ovu “antivindous” politiku naziva poluformalnom i navodi da se na prenosivim računarima nekih novih radnika još uvek nalazi Windows, ali će svi njihovi interni stoni računari imati neke druge operativne sisteme.\nMicrosoftov dominantni operativni sitem Windows i njegov vodeći veb čitač Internet Explorer imaju reputaciju da su podložni napadima. Stručnjaci za bezbednost ističu da je to, između ostalog, posledica upravo njihovog dominantnog tržišnog udela, jer tvorci zlonamernog softvera zahvaljujući tome brže vraćaju uložena sredstva u odnosu na, recimo, Mac OS koji drži tek 5% tržišta. Drugi operativni sistemi i veb čitači takođe imaju bezbednosne slabosti (uključujući i pomenuti Mac OS i Googleov veb čitač Chrome).\nGoogle je početkom godine tvrdio da su upravo Windows i Internet Explorer doprineli da kineski hakeri uspešno pristupe jednom broju korisničkih naloga na njegovim računarima u Kini i tom prilikom navodno ukradu njegovu intelektualnu svojinu i provale naloge e-pošte nekolicine kineskih boraca za ljudska prava. (M.V.)\n|Search:Find More About Google zabranio Windows zbog bezbednosnih problema|\nHP opremio osnovnu školu „Ratko Mitrović“\nDeutsche Telekom pod istragom zbog podmićivanja političara u Crnoj Gori i Makedoniji


HomeDRUŠTVOKomesarijat: Rano je govoriti o novom talasu avganistanskih izbeglica na Balkanu\nJoš uvek je preuranjeno govoriti o novom talasu izbeglica iz Avganistana koje bi mogle da dođu na Balkan, stoga je važno pratiti situaciju i u skladu sa tim delovati u saradnji sa drugim zemljama, rekla je za N1 Svetlana Palić iz Komesarijata za izbeglice i migracije.\nOna je potvrdila da u Srbiji trenutno ima 1.200 Avganistanaca, a da je od početka godine 8.500 njih tranzitiralo kroz našu zemlju.\n„Ono što do sada dolazi kao informacija i što je kontroverzno to je da je preko Pakistana jedan broj izbeglica pokušao da krene i da ode ka Indiji, a ono što je za nas bitno i što mi pomno pratimo to je ruta koja je inače bila stalno aktuelna preko Irana, Turske, Grčke i Bugarske, pa balkanskom rutom dalje ka zapadnoj Evropi. Šta god da bude bilo vezano za pokretanje migranata iz Avganistana to je nešto o čemu će morati da se razgovara na nivou svih ovih zemalja kroz koje oni prolaze“ navela je Palić.\n„Avganistanci koji prolaze kroz Srbiju i u razgovoru sa njima možete čuti da oni najčešće odlaze put Nemačke i nekih većih zapadnoevropskih zemalja gde ih prihvata njihova dijaspora. Oni nisu novost za nas u Srbiji, oni su već nekoliko godina najbrojniji u našim prihvatnim centrima i u ovom trenutku oni čine 30 odsto, a 1.200 njih je smešteno u prihvatnim centrima“, istakla je.\nBritanac osuđen u Singapuru na šest nedelja zatvora zbog nenošenja maske


Ponovo potvrđena perspektiva članstva u EU: Iz Brisela stigla poruka za BiH\n– Vijeće Evropske unije je u zaključcima sjednice o proširenju i stabilizaciji koji se tiču Bosne i Hercegovine navelo da žali zbog krize u državi i blokade rada institucija koja je zaustavila njen napredak u provođenju reformi neophodnih za napredak BiH na putu ka pridruživanju EU, prenosi Anadolu Agency (AA).\n“Retorika i inicijative kojima je cilj poništenje reformi i povlačenje iz državnih institucija su neprihvatljive i prijete da ugroze usklađenost BiH za pravnom tekovinom EU kao i njenu predjeljenost integraciji sa EU,” navodi se u zaključcima.\nKada je riječ o institucionalnim mehanizmima Dejtonskog mirovnog sporazuma, Vijeće je zaključilo da BiH mora da načini izmjene Ustava i izbornog zakona u cilju uklanjanja diskriminatornih odredbi koje se odnose na sve njene građana, a tu su prvenstveno istakli sprovođenje presude u slučaju Sejdić-Finci. Također su upozorili protiv daljih koraka koji bi spriječili sprovođenje ove kao i drugih presuda Suda za ljudska prava te pozvali na otvoren dijalog s ciljem uklanjanja svih oblika diskriminacije u skladu sa europskim standardima.\n“U tom kontekstu, Vijeće poziva Međuresornu radnu grupu da hitno nastavi svoj rad i iznese svoje prijedloge o reformama prije glasanja za poboljšanje izbornog okvira,” navodi se.\n#evropska unija#izdvojeno#Vijeće evrope#u fokusu


Beta 17. januara 2020. 18:20\nLjajić je naveo da ćemo „naredenih mesec dana imati čitav niz dešavanja u Beogradu i Novom Sadu koji su posvećeni ovom velikom kineskom prazniku“.\n„Ovo je još jedna potvrda najboljih mogućih odnosa Srbije i Kine i u političkom i u ekonomskom smislu. Kina nije samo zemlja iz koje dolazi najveći broj investicija, kineski turisti su prvi po broju dolazaka u Srbiju kojih je samo u prošloj godini bilo više od 150.000, sa 300.000 noćenja“, rekao je Ljajić.\nVesić je kazao da „kineski državljani u Srbiji mogu da se osećaju kao u svojoj domovini i da oni postaju deo našeg društva“.\n„Želimo Beograd koji je otvoren prema drugima, koji je internacionalan i koji želi da pokaže svoju lepotu. U Beogradu se gradi najveći kineski kulturni centar u Evropi i zajedno ćemo nastaviti da radimo za naš grad i našu zemlju“, naveo je Vesić.\nČen Bo je obrativši se prisutnima istakla da „ovaj praznik ima istoriju dugu 4.000 godina i da je običaj da se tokom njega posećuju novogodišnji vašari“.\n„Veliko je zadovoljstvo prvi put u Beogradu organizovati kineski novogodišnji vašar u Beogradu i pozvati narodne umetnike iz provincije Šantu da vam pokažu njihove običaje. U protekloj godini smo postigli velike rezultate u svim oblastima saradnje naše dve zemlje“, rekla je Bo.


Propisi o privatizaciji medija se ne primenjuju kako treba\nPropisi o privatizaciji medija u Srbiji ne primenjuju se kako treba, a primer za to je agencija Tanjug, rečeno je danas na skupu “Civilno društvo o medijima”, koji su organizovali Gradjanske inicijative i OEBS.\nNovinska agencije Tanjug i dalje emituje vesti iako bi trebalo da je ugašena nakon neuspešne privatizacije.\n“Mediji koji bi trebalo da su zvanično ugašeni i dalje posluju bez konsekvenca. Slučaj novinske agencije Tanjug je bez presedana”, ocenila je predstavnica OEBS-a Gordana Janković.\nIstog mišljenja je i profesor sa Pravnog fakulteta Univerziteta Union Zoran Ivošević.\n“Propisi o privatizaciji medija se ne primenjuju kako bi trebalo, već u skladu sa političkim, stranačkim i ostalim nepravnim interesima”, kazao je Ivošević.\nOn je, govoreći o Tanjugu, istakao da je Vlada mogla drugačije da postupi i umesto usvajanja pravnih posledica o prestanku rada novinske agencije Tanjug donese odluku o promeni delatnosti.\nIvošević je precizirao da bi time bio omogućen postupak likvidacije Tanjuga, a to bi, kako je ocenio, bio mogući spas za tu agenciju i mogućnost da zaposleni zadrže svoja radna mesta.\nPrema njegovim rečima, sada jedino Vlada može da ukine odluku o pravnim posledicama prestanka rada Tanjuga.\nPredsednik Nezavisnog udruženja novinara Srbije Vukašin Obradović ocenio je da je Srbija u procesu privatizacije izgubila državne, a dobila stranačke medije.\n“To je jedna od posledica netransparentnosti finansiranja medija”, ukazao je Obradović i dodao da treba prekinuti praksu tošenja javnog novca za kupovinu medijskog sadržaja.\nObradović se založio za to da mediji u godišnjim finansijskim izveštajima predoče pune iznose i izvore svih oblika finansiranja.\n“S druge strane, i državni organi trebalo bi da javno iskažu sredstva koja od njih idu ka medijima i marketinškim agencijama”, kazao je Obradović.\nUčesnici okruglog stola istakli su da treba ojačati ulogu regulatornih tela, koja trenutno rade u nepotpunom sastavu. Ukazano je i na primera loše privatizacije pojedinih lokalnih medija koji su, kako je navedno, otišli u ruke ljudi bliskih vladajućim strankama.\nPredstavnica Beogradskog centra za ljudska prava Vesna Petrović istakla je i problem senzacionalističkog izveštavanja u medijima, dok je predstavnik Nezavisnog društva novinara Vojvodine Nedim Sejdinović ocenio da se Ministarstvo kulture i informisanja često ponaša kao nevladina organizacija jer “često prebacuje” odgovornost na druga ministarstva.


Još deset aviona: Air Srbija proširuje flotu : Nadlanu.com\nJoš deset aviona: Air Srbija proširuje flotu\nObjavljeno 19. nov 2013. / 10:18:02\nPosao koji je postignut za potrebe Er Srbije je objavljen na “Dubai Air Show” manifestaciji, saopštila je Er Srbija. To je deo aranžmana kojim strateški partner Etihad ervejz upotpunjuje potrebe za flotom od ukupno 117 aviona tipa erbas.\nAvion A320neo zameniće, kako je navedeno, osam letelica A319 i dva A320, koji su trenutno uzeti u najam kako bi se postepeno zamenila stara flota od 10 aviona bong B737-300.\nSaopštenje o kupovini aviona erbas A320neo usledilo je neposredno po prvom inauguracionom letu vazduhoplova A319 u bojama Er Srbije od Beograda do Abu Dabija, koji je obavljen 26. oktobra.\nPrema rečima generalnog direktora Er Srbije Daneta Kondića, taj avioprevoznik ima za cilj da postane aviokompanija svetske klase i zato se ubrzano krenulo i sa uvođenjem većeg broja savremenih vazduhoplova tipa erbas A319 i A320 u flotu, kako bi se što pre poboljšali kvalitet putovanja i usluga za goste nacionalne aviokompanije.\n- Nova flota aviona tipa erbas A320neo ključni je deo strategije kojom će se pozicija naše aviokompanije redefinisati tako da bude najbolja na tržištu, sa najsavremenijim i najkomfornijim avionima sa jednim prolazom između sedišta u kabini - rekao je Kondić.\nSa avionima A320neo biće postavljen novi standard, s obzirom da je taj tip ponuđen kao najbolja opcija u porodici aviona A320. Ima nove motore i vrhove krila izgrađene po Šarklet (Sharklet) tehnologiji, što omogućava dodatnu energetsku efikasnost, odnosno uštedu goriva od čak 15 odsto.\nDo kraja oktobra erbas je imao poružbine od 44 aviokompanije za čak 2.487 ovih aviona, što A320neo čini najprodavanijom komercijalnom letelicom ikada i dokazuje da je ovaj avion lider na tržištu, naveo je Kondić.\nSavetnik za ekonomiju i finansije prvog potpredsedika Vlade Srbije Siniša Mali rekao je da se vlada, koja je većinski vlasnik Er Srbije, u potpunosti saglasila sa Etihadom u vezi sa kupovinom A320neo aviona za potrebe srpskog avioprevoznika.\n- Ovo je dobro za nacionalnu aviokompaniju, ali i za ljude u Srbiji, jer će i Er Srbija i naši građani imati koristi od obima ekonomske razmene, koja je u ovom slučaju rezultat kupovine najsevremenijih vazduhoplova erbas od strane Etihad ervejza - rekao je Mali.\nPrema njegovim rečima, sa isporukom ovih 10 novih aviona između 2018. i 2020. Er Srbija će biti prva aviokompanija u regionu koja će imati najsavremeniju flotu Erbasovih vazduhoplova. Poslednja isporuka novog aviona, za sada bivšu nacionalnu aviokompaniju Jat ervejz, bila je 1988. godine.\nSada je kroz naše partnerstvo sa Etihadom odobreno i aktiviranje 23 miliona dolara zadržanih od prethodnog depozita Jat ervejza, kao avansa za ove vazduhoplove, rekao je Mali. On je kazao da je ovo je odlična vest za građane Srbije i da opredeljenost vlade za ove avione odražava i njenu opredeljenost za bolju budućnost i sukcesivan razvoj nacionalne aviokompanije.\n- Ovi moderni, odlično opremljeni avioni, neophodni su za razvoj pouzdane, profitabilne aviokompanije okrenute putnicima. Već smo se uverili u znatno poboljšan izgled i kvaliteta usluga našeg avioprevoznika, a ovaj posao će obezbediti da se i ostvarenje razvojnog plana aviokompanije dodatno osigura uvođenjem najkvalitetnijih aviona u flotu - dodao je Mali.


BANJALUKA - DebConf11, godišnja konferencija eksperata i kompanija iz informacionog sektora koji se bave računarskim operativnim sistemima zasnovanim na Linux platformi, počinje u nedjelju u Banjaluci, a trajaće do 30. jula. Sredstva za održavanje konferencije je obezbijedila Vlada RS, koja je pokrovitelj konferencije. Prema riječima Adnana Hodžića, jednog od organizatora, nedjeljnu svečanu uvodnu konferenciju će u Banskom dvoru otvoriti Milorad Dodik, predsjednik RS, a nakon njega će govoriti predstavnici Vlade RS i organizatori skupa. Hodžić ističe da se radi o događaju koji će imati veliki značaj za Banjaluku, RS, BiH i region.\n"Prvi dan konferencije je otvoren za širu javnost i sve one koji su zainteresovani da učestvuju ili doprinesu zajednici informacionih tehnologija. Brojna su predavanja na kojima će građani moći da se upoznaju sa ovim dinamičnim sektorom", rekao je on.\nSponzori konferencije su Vlada RS, M:tel, Google, HP, Canonical, Linaro, kao i brojna druga poznata imena iz informacionih tehnologija. Osim Googla i HP-a, biće prisutni predstavnici Intela, Siemensa, IBM-a i drugih kompanija.\nIz Ministarstva nauke i tehnologije RS su saopštili da će uvodna obraćanja biti u nedjelju u deset sati, te da je prošle godine domaćin bio Univerzitet Kolumbija u Njujorku.\n"Debian konferencija se prethodnih godina održavala u Argentini, Meksiku, SAD, Kanadi, Norveškoj, Finskoj, Škotskoj, Španiji i Francuskoj. Našoj konferenciji će prisustvovati veliki broj softverskih stručnjaka iz više od 80 država. Očekujemo između 350 i 500 učesnika", navode u Ministarstvu.\nDođite i vi i dajte svoj doprinos ovoj veličanstvenoj manifestaciji.\nSaznajte više o DebConf11\nKako doći do Banja Luke\nMapa za printanje\nOd autobuse stanice do hotela/venue-a


FOTO: Printskrin/Sandžak danas\n- Čekao sam do danas da vidim da li će brojnim organizacijama koje se bave zaštitom svega i svačega biti na bilo koji način važna tortura koju su preživeli igrači kluba iz našeg grada i da li će reagovati makar kao u slučaju gostovanja određenih lica u emisijama RTCG. Ti su zaštitnici utihnuli - izjavio je predsednik Opštine Nikšić Marko Kovačević.\nSve ovo je rekao nakon teškog incidenta u Rožajama, kada je publika upala na teren i tukla fudbalere OFK Nikpić, u momentu kada su poveli protiv domaćeg Ibra.\n- Predsednik Opštine Rožaje gospodin Rahman Husović je našao za shodno da se izvini zbog nemilih scena i to je dobra osnova da zajedno radimo na tome da se nešto slično ne ponovi. Nažalost, kada smo skoro imali nemile scene prema deci iz Nikšića u jednom drugom gradu, nismo imali ovako trezveno i domaćinsko reagovanje tamošnjeg predsednika. Igračima OFK Nikšić čestitam na dobroj igri i najverovatnije plasmanu u Drugu ligu Crne Gore. Povređenima brz oporavak - kazao je Kovačević.\nfudbal incidenti FK Ibar Rožaje OFK Nikšić


LSV NE PRISTAJE NA TEROR VLASTI NAD SKUPŠTINOM - Z1INFO.RS\nNaslovna Politika i društvo LSV NE PRISTAJE NA TEROR VLASTI NAD SKUPŠTINOM\nLSV NE PRISTAJE NA TEROR VLASTI NAD SKUPŠTINOM\nLiga socijaldemokrata Vojvodine nije učestvovala ni na jučerašnjoj sednici Skupštine grada Zrenjanina budući da predstavnici gradske vlasti nastavljaju tradiciju neodgovornosti i bahatosti pa su ponovo sednicu zakazali manje od 24 sata pre njenog održavanja.\nSmatramo da je krajnji bezobrazluk to kako se predstavnici naprednjačke vlasti odnose pre svega prema građanima, a zatim i prema javnim institucijama i predstavnicima odbornika iz opozicije.\nZvuči neverovatno da ni posle toliko godina koliko su na vlasti nisu shvatili da su oni tu zbog građana, da budu u njihovoj službi, da ih uključe u procese donošenja odluka i blagovremeno informišu o javnim poslovima.\nNa jučerašnjoj sednici sazvanoj po hitnom postupku našao se Predlog odluke o davanju saglasnosti na nacrt Ugovora o koncesiji za finansiranje, revitalizaciju, upravljanje i obavljanje farmaceutske delatnosti u gradu Zrenjaninu između Grada Zrenjanina i Apoteke “Janković”. Najoštrije kritikujemo što naprednjačka vlast odluke koje će imati veliki uticaj na kvalitet života građana donosi na ovakav način. Posebnu zabrinutost izražavamo u vezi sa snabdevanjem lekovima stanovnika sela.\nLiga socijaldemokrata Vojvodine je predlagala da se okupe svi relevantni društveni predstavnici, da se organizuje tematska sednica Skupštine grada i da se zajedničkim snagama iznađe rešenje kako bi se sprečile posledice po zdravlje naših sugrađana. Vlast je ostala nema na te predloge, kao i na sve ostale.\nLiga socijaldemokrata Vojvodine zahteva od predstavnika gradske vlasti da prestanu da urušavaju javne institucije i zanemaruju interese građana.\nOdbornička grupa Lige socijaldemokrata Vojvodine\nDS u Zrenjaninu: Snabdevanje stabilno – vode nema\n23. July 2020. 0\nPosle 5 godina agonije u kojoj se Zrenjaninci nalaze svakoga dana jer nemaju vodu za piće dok vlast obećava da je rešavanje problema na...\n25. June 2020. 0\nLala iz Banata 9. February 2019. At 16:07\nPa napustite skupštinu i radite van institucija.\nZrenjanin: Kafilerija – stari smradovi novi problemi\nZastita zivotne sredine 29. April 2020. 0\nZrenjaninci se tokom vanrednog stanja susreću sadodatnim problemima koji nisu svakidašnji za prosečnog stanovnika Republike Srbije. Tokom vanrednog stanja i policijskog časa, kada je...\nSport 24. August 2018. 0\nFizioterapeut i osnivač zrenjaninskog Physio Spa Još je Hipokrat, početkom V veka pre nove ere, primetio da se...


BRATSKA POMOĆ: Na donatorskoj večeri u Moskvi 300.000 evra za poplavljene\n25.06.2014. 23:14h 03:38h\nNakon sastanka sa ruskim privrednicima, dodaje se, najavljena je donacija Kosjeriću od 100.000 evra, kao i izgradnja 17 kuća za Obrenovac ili kupovina nameštaja i inventara za sve škole u toj beogradskoj opštini\nBEOGRAD/MOSKVA - Ministar odbrane Bratislav Gašić prisustvovao je donatorskoj konferenciji u Moskvi, na kojoj je za saniranje posledica poplava prikupljeno 298.000 evra i jedan ultrazvučni aparat, saopštilo je danas Ministarstvo odbrane.\nMinistarstvo odbrane Ruske Federacije doniralo je Srbiji 10 pumpi velikog pritiska, 10 cisterni za vodu, kao i 250 termosa od 50 litara za vodu, navedeno je u tom saopštenju.\nNakon sastanka sa ruskim privrednicima, dodaje se, najavljena je donacija Kosjeriću od 100.000 evra, kao i izgradnja 17 kuća za Obrenovac ili kupovina nameštaja i inventara za sve škole u toj beogradskoj opštini.\n"Gašić je u ime Vlade Srbije zahvalio na pomoći građanima i rukovodstvu Rusije, kao i našim građanima koji rade u toj zemlji", navedeno je u saopštenju.\nAmbasador naše zemlje u Rusiji Slavenko Terzić takođe je zahvalio svima jer su pokazali solidarnost sa Srbijom i sakupili 53 tone humanitarne pomoći.\nDonatorskoj konferenciji prisustvovali su i zamenik predsednika Saveta Federacije Rusije Aleksandar Trošin, zamenik ministra odbrane Anatolij Antonov, kao i predstavnici velikih ruskih kompanija, poput „Gasproma“, „Lukoila“ i „Ruske železnice“.


PRVIH MESEC DANA NOVE ŠKOLSKE GODINE - Jefimija TV, Kruševac\nPrvi mesec nove školske godine je iza nas. Preventivne mere u borbi sa koronom u osnovnim i srednjim školama na teritoriji Školske uprave Kruševac uspešno su sprovedene, kaže Načelnik Zoran Asković. Ministarstvo prosvete u avgustu je iznelo svoje predloge i modele za realizaciju nastave u školama od 01. setembra, sve škole sa teritorije naše školske uprave su prema tim modelima napravile svoje operativne planove koje su tokom prvih mesec dana nove školske godine uspešno i realizovale, rekao je u izjavi za Dnevnik TV Jefimija Zoran Asković, načelnik školske uprave u Kruševcu.\nNakon što je sredinom septembra kod učenika 7. razreda jedne Osnovne škole na teritoriji opštine Aleksandrovac potvrđeno prisustvo Covid19 virusa, predhodnog vikenda jedan profesor i jedan srednjoškolac iz Trstenika takođe su bili pozitivni na koronavirus.\nIpak, sve se češće mogu čuti ili na društvenim mrežama pročitati zahtevi roditelja za povratak nastave u normalne tokove. Naime, nije mali broj majki i očeva koji smatraju da bi, ukoliko to epidemiološka situacija dozvoli, trebalo ozbiljno razmišljati o potpunom vraćanju đaka u školske klupe, a ne da deo nastave, kao što je sada slučaj, prate onlajn putem. Ako mogu kafići u zatvorenom da rade do 23 sata, zašto ne bi mogle i škole da se vrate u normalni režim, naravno uz poštovanje neophodnih mera – rečenica je kojom roditelji opravdavaju svoje mišljenje. Podsetimo, časovi u školama su trenutno skraćeni na 30 minuta, a osim osnovaca od prvog do četvrtog razreda koji nastavu u školi imaju svakog radnog dana, svi ostali učenici imaju deo nastave u obrazovnoj ustanovi, a deo onlajn putem. “To je odluka Ministarstva prosvete i škole po toj odluci i funkcionišu”, rekao nam je Načelnik školske uprave Kruševac Zoran Asković.


Most Zemun - Borča ima najviše neimara i kumova - www.lobi-info.rs\n10. marta 2014. 20. februara 2015.\nMost Borča-Zemun ili Pupinov most sa Pupinovim magistralama\nMost Borča – Zemun bi, po mišljenju intelektualnih krugova, trebalo da nosi naziv „Pupinov most“ kako bi se svi zajedno na dostojan način zahvalili za sve ono što je Pupun učinio za nas.\nOsnivač pokreta „Napred Banat“ Saša Ždranja naglasio je praktični značaj koji će most imati za Banat i predložio da se sem imena mosta i put koji spaja Zrenjanin i Beograd nazove „Pupinova magistrala“.\n„Ova saobraćajnica je od vitalnog značaja za Banat i njenim proširivanjem i uvođenjem subvencionisanog prevoza od strane Grada Zrenjanina bi otvorili mogućnost da studenti koji se školuju i radnici koji rade u Beogradu mogu besplatno ili po simboličnoj ceni stići za nešto više od 30-tak minuta od Zrenjanina do Pupinovog mosta a odatle nastaviti gradskim prevozom“, ističe Saša.\nPodsećamo, inicijativu za da most Zemun – Borča dobije ime po Mihajlu Pupinu podržali su i pokret „Napred Pančevo“, grupa građana „Zemunska inicijativa“ i mnogi drugi.\nInicijativa je predata Skupštini Grada Beograda sa obrazloženjem da bi most Borča – Zemun trebalo da dobije ime našeg velikog naučnika, pronalazača, diplomate, humaniste, pisca i patriote Mihajla Pupina.\nDa li će Skupština Grada podržati i prihvatiti inicijativu videćemo. Smatramo da bi mi, građani leve obale Dunava, trebalo takođe da učestvujemo u imenovanju mosta Borča – Zemun koji će građanima olakšati svakodnevnicu bez saobraćajnih gužvi, stresa i nervoze.\n10. marta 2014. u 20:59\nMost onako beo, vitak sa onim prilaznim trasama podseca me na lastavicu u letu iznad vode pa ja predlazem da se zove onako narodski jednostavno Lasta.\n27. septembra 2014. u 16:19\nmostu dati ime mihajla pupina sla\_em se sa ve’inom